title: Deċiżjoni tal-Kunsill 2011/628/PESK tat- 23 ta’ Settembru 2011 li temenda d-Deċiżjoni 2011/273/PESK dwar miżuri restrittivi kontra s-Sirja

text:
               24.9.2011

               MT

               Il-Ġurnal Uffiċjali tal-Unjoni Ewropea

               L 247/17

         DEĊIŻJONI TAL-KUNSILL 2011/628/PESK
   tat-23 ta’ Settembru 2011
   li temenda d-Deċiżjoni 2011/273/PESK dwar miżuri restrittivi kontra s-Sirja
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 29 tiegħu,
   Billi:

               (1)

               Fid-9 ta’ Mejju 2011, il-Kunsill adotta d-Deċiżjoni 2011/273/PESK dwar miżuri restrittivi kontra s-Sirja (1).

               (2)

               Fid-dawl tas-serjetà tas-sitwazzjoni fis-Sirja, l-Unjoni ddeċidiet li tadotta miżuri restrittivi kontra r-reġim tas-Sirja

               (3)

               L-investiment fis-setturi ewlenin fl-industrija taż-żejt fis-Sirja għandu jiġi pprojbit.

               (4)

               Il-konsenja tal-karti tal-flus u muniti denominati Sirjani lill-Bank Ċentrali tas-Sirja għandha tiġi pprojbita.

               (5)

               Persuni u entitajiet addizzjonali għandhom ikunu soġġetti għall-miżuri restrittivi li jinsabu fid-Deċiżjoni 2011/273/PESK.

               (6)

               Informazzjoni rigward ċerti persuni fil-lista fl-Anness għal dik id-Deċiżjoni għandha wkoll tiġi aġġornata.

               (7)

               Id-Deċiżjoni 2011/273/PESK għandha tiġi emendata skont dan,

         ADOTTA DIN ID-DEĊIŻJONI:
   Artikolu 1
   Id-Deċiżjoni 2011/273/PESK hija emendata kif ġej:

               (1)

               L-Artikolu 2b huwa sostitwit b’dan li ġej:
               “Artikolu 2b
               Dan li ġej għandu jkun ipprojbit:

                           (a)

                           l-għoti ta’ kwalunkwe self finanzjarju jew kreditu lil intrapriżi fis-Sirja li huma involuti fl-industrija Sirjana taż-żejt fis-setturi tal-esplorazzjoni, il-produzzjoni jew ir-raffinar, jew lil intrapriżi Sirjani jew bi sjieda Sirjana involuti f’dawk is-setturi barra mis-Sirja;

                           (b)

                           l-akkwist jew l-estensjoni ta’ parteċipazzjoni f’intrapriżi fis-Sirja li huma involuti fl-industrija Sirjana taż-żejt fis-setturi tal-esplorazzjoni, il-produzzjoni jew ir-raffinar, jew f’intrapriżi Sirjani jew bi sjieda Sirjana li huma involuti f’dawk is-setturi barra mis-Sirja, inkluż l-akkwist b’mod sħiħ ta’ tali intrapriżi u l-akkwist ta’ ishma jew ta’ titoli ta’ natura parteċipattiva;

                           (c)

                           il-ħolqien ta’ kwalunkwe negozju bi sħab ma’ intrapriżi fis-Sirja li huma involuti fl-industrija Sirjana taż-żejt fis-setturi tal-esplorazzjoni, il-produzzjoni jew ir-raffinar, u ma’ kwalunkwe sussidjarja jew affiljat taħt il-kontroll tagħhom.”

               (2)

               L-Artikoli li ġejjin huma miżjuda:
               “Artikolu 2c
               1.   Il-projbizzjonijiet fl-Artikolu 2a għandhom ikunu mingħajr preġudizzju għall-eżekuzzjoni, sal-15 ta’ Novembru 2011, ta’ obbligi previsti f’kuntratti konklużi qabel it-2 ta’ Settembru 2011.
               2.   Il-projbizzjonijiet fl-Artikolu 2b(a) u (b) rispettivament:

                           (i)

                           għandhom ikunu mingħajr preġudizzju għall-eżekuzzjoni ta’ obbligu li jirriżulta minn kuntratti jew ftehimiet konklużi qabel it-23 ta' Settembru 2011;

                           (ii)

                           m’għandhomx jipprevjenu l-estensjoni ta’ parteċipazzjoni, jekk tali estensjoni hija obbligu taħt ftehim konkluż qabel it-23 ta' Settembru 2011.

                     Artikolu 2d
               Il-konsenja tal-karti tal-flus u muniti denominati Sirjani lill-Bank Ċentrali tas-Sirja għandha tiġi pprojbita.”

               (3)

               L-Artikolu 4(3)(e) huwa sostitwit b’dan li ġej:

                           “(e)

                           meħtieġa għal finijiet umanitarji, bħat-twassil jew l-iffaċilitar tat-twassil ta’ assistenza, inklużi provvisti mediċi, ikel, ħaddiema umanitarji u assistenza relatata, jew l-evakwazzjonijiet mis-Sirja;”

         Artikolu 2
   Il-persuni u l-entitajiet elenkati fl-Anness I għal din id-Deċiżjoni għandhom jiżdiedu mal-lista li tinsab fl-Anness għad-Deċiżjoni 2011/273/PESK.
   Artikolu 3
   Fl-Anness għad-Deċiżjoni 2011/273/PESK, l-entrati għall-persuni li ġejjin:

               (1)

               Emad GHRAIWATI;

               (2)

               Tarif AKHRAS;

               (3)

               Issam ANBOUBA,

         għandhom jiġu sostitwiti bl-entrati rispettivi li jinsabu fl-Anness II għal din id-Deċiżjoni.
   Artikolu 4
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, it-23 ta’ Settembru 2011.

            Għall-Kunsill

            Il-President

         M. DOWGIELEWICZ

      (1)  ĠU L 121, 10.5.2011, p. 11.

      ANNESS I

         Persuni u entitajiet imsemmijin fl-Artikolu 2

         Persuni

                  Isem

                  Informazzjoni ta' identifikazzjoni

                  Raġunijiet

                  Data ta' inklużjoni fil-lista

                  1.

                  Tayseer Qala Awwad

                  Data tat-twelid: 1943; Post tat-Twelid Damasku

                  Ministru tal-Ġustizzja. Assoċjat mar-reġim Sirjan, inkluż bl-appoġġ tal-politika u l-prattika ta' arrest u detenzjoni arbitrarji tiegħu.

                  23.09.2011

                  2.

                  Dr. Adnan Hassan Mahmoud

                  Data tat-twelid: 1966; Post tat-Twelid Tartous

                  Ministru tal-Informazzjoni. Assoċjat mar-reġim Sirjan, inkluż bl-appoġġ u l-promozzjoni tal-politika ta' informazzjoni tiegħu.

                  23.09.2011

         Entitajiet

                  Isem

                  Informazzjoni ta' identifikazzjoni

                  Raġunijiet

                  Data ta' inklużjoni fil-lista

                  1.

                  Addounia TV (magħrufa wkoll bħala Dounia TV)

                  Telefon:+963-11-5667274, +963-11-5667271,
                  Fax:+963-11-5667272
                  Sit web: http://www.addounia.tv

                  Addounia TV inċitat il-vjolenza kontra l-popolazzjoni ċivili fis-Sirja.

                  23.09.2011

                  2.

                  Cham Holding

                              Cham Holding Building Daraa Highway - Ashrafiyat Sahnaya

                              Tel +963 (11) 9962 +963 (11) 668 14000 +963 (11) 673 1044

                              Fax +963 (11) 673 1274

                              Posta elettronika: info@chamholding.sy

                              www.chamholding.sy

                  Ikkontrollata minn Rami Makhlou; l-akbar kumpannija azzjonarja fis-Sirja, li tibbenefika minn u tappoġġa lir-reġim.

                  23.09.2011

                  3.

                  El-Tel Co. (magħrufa wkoll bħala El-Tel Middle East Company)

                              Indirizz: Dair Ali Jordan Highway, P.O.Box 13052, Damasku - Sirja

                              Telefon: +963-11-2212345

                              Fax: +963-11-44694450

                              Posta elettronika: sales@eltelme.com

                              Sit web: www.eltelme.com

                  Timmanifattura u tipprovdi tagħmir għat-telekomunikazzjoni għall-Forzi Armati.

                  23.09.2011

                  4.

                  Ramak Constructions Co.

                              Indirizz: Daa'ra Highway, Damasku, Sirja

                              Telefon: +963-11-6858111

                              Telefon ċellulari: +963-933-240231

                  Kostruzzjoni ta' kwartieri militari tas-suldati, kwartieri tas-suldati fil-fruntieri u bini ieħor meħtieġ għall-Forzi Armati.

                  23.09.2011

                  5.

                  Souruh Company (magħrufa wkoll bħala SOROH Al Cham Company)

                              Indirizz: Adra Free Zone Area

                              Damasku - Sirja

                              Telefon:+963-11-5327266

                              Telefon ċellulari:+963-933-526812

                              +963-932-878282

                              Fax:+963-11-5316396

                              Posta elettronika: sorohco@gmail.com

                              Sit web: http://sites.google.com/site/sorohco

                  Investiment fi proġetti industrijali militari lokali, timmanifattura partijiet ta' armi u oġġetti relatati. 100% tal-kumpannija hija proprjetà ta' Rami Makhlouf.

                  23.09.2011

                  6.

                  Syriatel

                              Thawra Street, Ste Building 6ème étage, BP 2900

                              Tel: +963 11 61 26 270

                              Fax: +963 11 23 73 97 19

                              Posta elettronika: info@syriatel.com.sy;

                              Sit web: http://syriatel.sy/

                  Ikkontrollata minn Rami Makhlou; tipprovdi appoġġ finanzjarju lir-reġim: permezz tal-kuntratt ta' liċenzjar tagħha hija tħallas 50% tal-profitti tagħha lill-Gvern.

                  23.09.2011

      ANNESS II

         Persuni msemmijin fl-Artikolu 3

                  Isem

                  Informazzjoni identifikattiva (data tat-twelid, post tat-twelid …)

                  Raġunijiet

                  Data tal-elenkar

                  1.

                  Emad GHRAIWATI

                  Data tat-twelid: Marzu 1959; Post tat-twelid: Damasku, is-Sirja;

                  President tal-Kamra tal-Industrija ta’ Damasku (Zuhair Ghraiwati Sons). Jipprovdi sostenn ekonomiku lir-reġim Sirjan.

                  2.9.2011

                  2.

                  Tarif AKHRAS

                  Data tat-twelid: 1949; Post tat-twelid: Homs, is-Sirja

                  Fundatur tal-Akhras Group (prodotti, kummerċ, ipproċessar u loġistika), Homs. Jipprovdi sostenn ekonomiku lir-reġim Sirjan.

                  2.9.2011

                  3.

                  Issam ANBOUBA

                  Data tat-twelid: 1949; Post tat-twelid: Lattakia, is-Sirja

                  President ta’ Issam Anbouba Est. għall-agro-industrija. Jipprovdi sostenn ekonomiku lir-reġim Sirjan.

                  2.9.2011


title: Id-Deċiżjoni tal-Kunsill tal-25 ta’ Ġunju 2002 rigward il-konklużjoni, f’isem il-Komunità Ewropea, tall-Protokoll ta’ Cartagena dwar il-Biosigurtà

text:
Avviż Legali Importanti

|

32002D0628

Official Journal L 201 , 31/07/2002 P. 0048 - 0049

		Id-Deċiżjoni tal-Kunsilltal-25 ta’ Ġunju 2002rigward il-konklużjoni, f’isem il-Komunità Ewropea, tall-Protokoll ta’ Cartagena dwar il-Biosigurtà(2002/628/KE)IL-KUNSILL TA’ L-UNJONI EWROPEA,Wara li kkonsidra t-Trattat li jistabbilixxi il-Komunità Ewropea, u b’mod partikolari l-Artikolu 175(1), b’konġunzjoni ma’ l-ewwel sentenza ta’ l-ewwel subparagrafu ta’ l-Artikolu 300(2) u l-ewwel sottoparagrafu ta’ l-Artikolu 300(3) tiegħu,Wara li kkonsidra l-proposta mressqa mill-Kummissjoni [1],Wara li kkonsidra l-opinjoni tal-Parlament Ewropew [2],Billi:(1) Il-promozzjoni ta’ miżuri fuq livell internazzjonali li għandhom x’jaqsmu ma’ problemi ambjentali reġjonali jew dinji, inkluż il-konservazzjoni u l-użu sostenibli tad-diversità bioloġika, hi waħda mill-għanijiet tal-politika tal-Komunità Ewropea dwar l-ambjent, bi qbil ma’ l-Artikolu 174 tat-Trattat.(2) Bid-Deċiżjoni 93/626/KEE [3] il-Komunità Ewropea ikkonkludiet il-Konvenzjoni dwar id-Diversità Bioloġika taħt il-patroċinju tal-Program Ambjentali tan-Nazzjonijiet Uniti.(3) Fl-1995 il-Kunsill awtorizza lil-Kummissjoni biex tipparteċipa, f’isem il-Komunità, fin-negozjati fuq Protokoll dwar il-Biosigurtà, taħt l-Artikolu 19(3) tal-Konvenzjoni dwar id-Diversità Bioloġika. Il-Kummissjoni ipparteċipat f’dawk in-negozjati, flimkien ma’ l-Istati Membri.(4) Il-Protokoll ta’ Cartagena dwar il-Biosigurtà ġie addottat f’Montreal fid-29 ta’ Jannar 2000.(5) Il-Protokoll jipprovdi struttura, ibbażata fuq il-prinċipju ta’ prekawzjoni, għas-sigurtà waqt it-trasferiment, l-immaniġjar u l-użu ta’ organiżmi modifikati ħajjin li jirriżultaw minn biotekonloġija moderna li jista’ jkollha effeti aversarji fuq il-konservazzjoni u l-użu sostenibli tad-diversità, waqt li tagħti każ ukoll ir-riskji għas-saħħa umana u tiffokka speċifikamentfuq il-movimenti transkonfini.(6) Il-Komunità Ewropea u erbatax-il Stat Membru iffirmaw il-Protokoll fl-24 ta’ Mejju 2000, waqt il-ħames laqgħa tal-Partiti tal-Konvenzjoni dwar id-Diversità Bioloġika li saret f’Nairobi. Il-Lussemburgu iffirma il-Protokoll fil-11 ta’ Lulju 2000.(7) Skond l-Artikolu 34 tal-Konvenzjoni dwar id-Diversità Bioloġika, kwalunkwe Protokoll għal dik il-Konvenzjoni hu suġġett għar-ratifikazzjoni, għall-aċċettazzjoni jew għall-approvazzjoni mill-Istati u mill-organizzazzjonijiet reġjonali ta’ l-integrazzjoni ekonomika.(8) Il-Protokoll ta’ Cartagena dwar Biosigurtà jikkontribwixxi għall-ksieb tal-għanijiet tal-politika ambjentali tal-Komunità. Għalhekk hu xieraq li dan il-Protokoll jiġi konkluż f’isem il-Komunità malajr kemm jista’ jkun,IDDEĊIEDA DAN LI ĠEJ:Artikolu 1Il-Protokoll ta’ Cartagena dwar Biosigurtà għall-Konvenzjoni tad-Diversità Bioloġika hu hawnhekk approvat f’isem il-Komunità Ewropea.It-test tal-Protokoll hu mfassal fl-Anness A ta’ din id-Deċiżjoni.Artikolu 21. Il-President tal-Kunsill hu awtorizzat biex jinnomina il-persuna jew persuni bil-poter li jiddepożitaw l-istrument ta’ l-approvazzjoni f’isem il Komunità Ewropea mas-Segretarju Ġenerali tan-Nazzjonijiet Uniti, bi qbil ma’ l-Artikoli 34 u 41 tal-Konvenzjoni dwar id-Diversità Bioloġika.2. Il-President tal-Kunsill hu hawnhekk awtorizzat biex jinnomina persuna jew persuni bil-poter li jiddepożitaw, f’isem il-Komunità Ewropea, id-dikjarazzjoni tal-kompetenza mfassla fl-Anness B ta’ din id-Deċiżjoni, bi qbil ma’ l-Artikolu 34(3) tal-Konvenzjoni dwar id-Diversità Bioloġika.Magħmula l-Lussemburgu, fil-25 ta’ Ġunju 2002.F’isem il-KunsillIl-PresidentJ. Matas i Palou[1] ĠU C 181 E, tat-30.7.2002, p. 258.[2] Opinjoni mogħtija fil-11 ta’ Ġunju 2002 (għadha mhix pubblikata fil-Ġurnal Uffiċjali).[3] ĠU L 309, tat-13.12.1993, p. 1.--------------------------------------------------


title: Id-Deċiżjoni tal-Kummissjoni tal-5 ta' Novembru 2003 li temenda d-Deċiżjoni 2001/528/KE li tistabbilixxi l-Kumitat tat-Titoli EwropejTest b'rilevanza għaż-ŻEE.

text:
Avviż Legali Importanti

|

32004D0008

Official Journal L 003 , 07/01/2004 P. 0033 - 0033

		Id-Deċiżjoni tal-Kummissjonital-5 ta' Novembru 2003li temenda d-Deċiżjoni 2001/528/KE li tistabbilixxi l-Kumitat tat-Titoli Ewropej(Test b'rilevanza għaż-ŻEE)(2004/8/KE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Billi:(1) F'Ġunju 2001, il-Kummissjoni adottat id-Deċiżjonijiet 2001/527/KE [1] u 2001/528/KE [2] li jistabbilixxu l-Kumitat tar-Regolaturi tat-Titoli Ewropej u l-Kumitat tat-Titoli Ewropej rispettivament.(2) Id-Deċiżjoni 2002/528/KE stabbiliet il-Kumitat tat-Titoli Ewropej fil-kapaċità konsultattiva tiegħu. Skond id-Direttiva 2003/6/KE tal-Parlament Ewropew u tal-Kunsill tat-28 ta' Jannar 2003 dwar in-negozjati minn ġewwa u l-manipulazzjoni tas-swieq (l-abbuż tas-swieq) [3], il-Kumitat tat-Titoli Ewropej jista' jaġixxi bħala kumitat regolatorju fit-tifsira tad-Deċiżjoni tal-Kunsill 1999/468/KE tat-28 ta' Ġunju 1999 li tistabbilixxi l-proċeduri sabiex jeżerċita l-poteri ta' l-implimentazzjoni kkonferiti fuq il-Kummissjoni [4].(3) Fir-Riżoluzzjonijiet tiegħu tal-5 ta' Frar u tal-21 ta' Novembru 2002, il-Parlament Ewropew endorsja l-qafas regolatorju fuq erba' livelli mitkellem favuru fir-Rapport Finali tal-Kumitat ta' l-Għorrief dwar ir-regolazzjoni tas-swieq tat-titoli Ewropej u sejjaħ għalbiex jiġu estiżi ċerti aspetti ta' dan l-avviċinament għas-setturi tal-banek u ta' l-assigurazzjoni, bla ħsara għal impenn ċar mill-Kunsill li jiġi ggarantit bilanċ istituzzjonali xieraq.(4) Fit-3 ta' Diċembru 2002, il-Kunsill stieden lill-Kummissjoni għalbiex tieħu passi sabiex tittraferixxi lill-istrutturi diġà stabbiliti fil-kamp tat-titoli l-funzjonijiet u l-poteri preżenti miżmuma mill-Kumitat tal-Kuntratti ta' l-UCITS (l-impriżi għall-investiment kollettiv fit-tiroli trasferibbli), stabbilit bid-Direttiva tal-Kunsill 85/611/KEE tal-20 ta' Diċembru 1985 dwar il-kordinament tal-liġijiet, ir-regolamenti u d-disposizzjonijiet amministrattivi li għandhom x'jaqsmu ma' l-impriżi għall-investimnt kolletiv fit-titoli trasferibbli (l-UCITS) [5] kif l-aħħar emendata bid-Direttiva 2001/108/KE tal-Parlament Ewropew u tal-Kunsill [6].(5) Il-Kummissjoni pproponiet direttiva tal-Kunsill u tal-Parlament Ewropew, li temenda, fost ħwejjeġ oħra, id-Direttiva 85/61/KE sabiex tħassar il-funzjonijiet tal-Kumitat tal-Kuntratti ta' l-UCITS skond l-Artikolu 53 ta' din id-Direttiva u sabiex tittrasferixxi dawk stabbiliti skond l-Artikolu 53a ta' l-istess Direttiva lill-Kumitat tat-Titoli Ewropej.(6) Din l-emenda trid teħtieġ emenda korrispondenti u simultanja dwar il-kompetenza tal-Kumitat tat-Titoli Ewropej, kif iddefinit fl-Artikolu 2 tad-Deċiżjoni 2001/528/KE,IDDEĊIDIET DAN LI ĠEJ:Artikolu 1Id-Deċiżjoni 2001/528/KE hija emendata kif ġej:L-Artikolu 2 jiġi mibdul b'dan li ġej:"Artikolu 2Ir-rwol tal-Kumitat għandu jkun li jagħti pariri lill-Kummissjoni dwar kwistjonijiet tal-politika kif ukoll dwar l-abbozzi ta' proposti li l-Kummissjoni tista' tadotta fil-kamp tat-titoli, inklużi l-impriżi għall-investiment kollettiv fit-titoli trasferibbi (l-UCITS)."Artikolu 2Din id-Deċiżjoni għandha tidħol fis-seħħ fl-istess jum tad-dħul fis-seħħ ta' kull direttiva li temenda l-funzjonijiet tal-Kumitat tal-Kuntratti ta' l-Assigurazzjonijiet ta' l-UCITS sabiex tittrasferihom lill-Kumitat tat-Titoli Ewropej.Magħmula fi Brussel, fil-5 ta' Novembru 2003.Għall-KummissjoniFrederik BolkesteinMembru tal-Kummissjoni[1] ĠU L 191, tat-13.7.2001, pġ. 43.[2] ĠU L 191, tat-13.7.2001, pġ. 45.[3] ĠU L 96, tat-12.4.2003, pġ. 16.[4] ĠU L 184, tas-17.7.1999, pġ. 23.[5] ĠU L 375, tal-31.12.1985, p. 3.[6] ĠU L 41, tat-13.2.2002, p. 35--------------------------------------------------


title: Id-Deċiżjoni tal-Kunsill tas-6 ta' Lulju 1998 dwar il-konklużjoni tal-Ftehim Internazzjonali tal-Kawkaw, 1993, f'isem il-Komunità

text:
Avviż Legali Importanti

|

31998D0489

Official Journal L 220 , 07/08/1998 P. 0001 - 0024

		Id-Deċiżjoni tal-Kunsilltas-6 ta' Lulju 1998dwar il-konklużjoni tal-Ftehim Internazzjonali tal-Kawkaw, 1993, f'isem il-Komunità(98/489/KE)IL-KUNSILL TA' L-UNJONI EWROPEA,Wara li kkunsidra t-Trattat li jitabbilixxi l-Komunità Ewropea, u b'mod partikolari l-Artikolu 113, flimkien ma' l-ewwel sentenza ta' l-Artikolu 228(2) tiegħu,Wara li kkunsidra l-proposta tal-Kummissjoni,Billi l-Ftehim Internazzjonali tal-Kawkaw ta' l-1993, kien iffirmat mill-Komunità u mill-Istati Membri tagħha;Billi, bid-Deċiżjoni tal-Kunsill 94/109/KE tas-7 ta' Frar 1994 dwar l-iffirmar u l-applikazzjoni provviżorja tal-Ftehim Internazzjonali tal-Kawkaw, 1993, f'isem il-Komunità [1], il-Komunità, fil-kapaċità tagħha bħala membru li jimporta, avżat lis-Segretarju Ġenerali ta' l-Organizzazzjoni tan-Nazzjonijiet Uniti bl-intenzjoni tagħha li tapplika l-Ftehim b'mod provviżorju sakemm jitlestew l-proċeduri interni meħtieġa għall-konklużjoni tiegħu;Billi l-biċċa l-kbira ta' l-Istati Membri tal-Komunità avżaw bl-applikazzjoni provviżorja tal-Ftehim sakemm isir id-depożitu, flimkien mal-Komunità, ta' l-istrumenti tar-ratifika, l-aċċettazzjoni jew l-approvazzjoni;Billi l-proċeduri tar-ratifika, l-aċċettazzjoni jew l-approvazzjoni fl-Istati Membri laħqu stadju li huwa avvanzat biżżejjed biex l-istrumenti tar-ratifika, l-aċċettazzjoni jew l-approvazzjoni jkunu ddepożitati flimkien,IDDEĊIEDA DAN LI ĠEJ:Artikolu 1Il-Ftehim Internazzjonali tal-Kawkaw, 1993, huwa hawnhekk approvat f'isem il-Komunità.It-test ta' dan il-Ftehim huwa mehmuż ma' din id-Deċiżjoni.Artikolu 2Il-President tal-Kunsill huwa minn hawnhekk awtorizzat li jaħtar il-persuna li tista' tiddepożita l-istrument ta' l-approvazzjoni f'isem il-Komunità.Magħmul fi Brussel, fis-6 ta' Lulju 1998.F'isem il-KunsillIl-PresidentR. Edlinger[1] ĠU L 52, tat-23.2.1994, p. 25.--------------------------------------------------


European Parliament decision on the request for waiver of the immunity of Vladimír Železný (2004/2173(IMM))


title: Deċiżjoni tal-Kummissjoni tat- 13 ta’ Diċembru 2012 li temenda d-Deċiżjoni 2007/134/KE li twaqqaf il-Kunsill Ewropew tar-Riċerka

text:
               14.12.2012

               MT

               Il-Ġurnal Uffiċjali tal-Unjoni Ewropea

               C 385/10

         DEĊIŻJONI TAL-KUMMISSJONI
   tat-13 ta’ Diċembru 2012
   li temenda d-Deċiżjoni 2007/134/KE li twaqqaf il-Kunsill Ewropew tar-Riċerka
   2012/C 385/06
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Deċiżjoni 1982/2006/KE tal-Parlament Ewropew u tal-Kunsill tat-18 ta' Diċembru 2006 dwar is-Seba' Programm Kwadru tal-Komunità Ewropea għall-attivitajiet ta' riċerka, ta' żvilupp teknoloġiku u ta' dimostrazzjoni (2007-2013) (1), u b'mod partikolari l-Artikoli 2 u 3 tagħha,
   Wara li kkunsidrat id-Deċiżjoni tal-Kunsill 2006/972/KE tad-19 ta' Diċembru 2006 dwar il-Programm Speċifiku: Ideat li jimplimenta s-Seba' Programm Kwadru (2007-2013) tal-Komunità Ewropea għal attivitajiet ta' riċerka, żvilupp teknoloġiku u dimostrazzjoni (2), u b'mod partikolari l-Artikolu 4(2) u (3) tagħha,
   Billi:

               (1)

               Bid-Deċiżjoni 2007/134/KE tat-2 ta' Frar 2007 li twaqqaf il-Kunsill Ewropew tar-Riċerka (3), il-Kummissjoni stabbiliet il-Kunsill Ewropew tar-Riċerka (minn hawn 'il quddiem l-ERC) bħala l-mezz għall-implimentazzjoni tal-Programm Speċifiku “Ideat”. L-ERC jikkonsisti f'Kunsill Xjentifiku indipendenti appoġġjat minn struttura speċifika għall-implimentazzjoni u huwa stabbilit sal-31 ta' Diċembru 2013.

               (2)

               Il-Kunsill Xjentifiku jikkonsisti fi xjenzati, inġiniera u akkademiċi tal-aqwa preġju, maħturin mill-Kummissjoni, u jaġixxu fil-kapaċità personali tagħhom, independenti minn kwalunkwe influwenza esterna. Huwa magħmul minn 22 membru u jaġixxi skont il-mandat li ngħatalu fl-Artikolu 3 tad-Deċiżjoni 2007/134/KE.

               (3)

               Bid-Deċiżjoni 2009/357/KE tas-27 ta' April 2009 li temenda d-Deċiżjoni 2007/134/KE li twaqqaf il-Kunsill Ewropew tar-Riċerka (4), il-Kummissjoni bidlet 3 membri wara r-riżenja tagħhom. Bid-Deċiżjoni 2011/12/UE tat-12 ta' Jannar 2011 li temenda d-Deċiżjoni 2007/134/KE li twaqqaf il-Kunsill Ewropew tar-Riċerka (5), il-Kummissjoni bidlet 7 membri wara li ntemm il-mandat tagħhom.

               (4)

               Il-mandat ta' 10 membri tal-Kunsill Xjentifiku jiskadi fl-1 ta' Frar u fis-26 ta' April 2013 u hemm bżonn għat-tiġdid pass pass tas-sħubija tal-Kunsill Xjentifiku.

               (5)

               It-tiġdid pass pass tal-Kunsill Xjentifiku għandu jseħħ f'konformità mad-dispożizzjonijiet tal-Artikolu 4(6) u 4(7) tad-Deċiżjoni 2007/134/KE, li fost l-oħrajn jiddikjaraw, li l-membri għandhom jinħatru għal perjodu ta' erba' snin, li jista' jiġġedded darba abbażi ta' sistema ta' rotazzjoni li tiżgura li l-ħidma tal-Kunsill Xjentifiku tibqa' dejjem għaddejja u membru jista' jinħatar għal perjodu ta' inqas minn dak massimu, biex b'hekk ikun hemm rotazzjoni fis-sħubija li ssir f'fażijiet.

               (6)

               Skont l-Artikolu 4(4) tad-Deċiżjoni 2007/134/KE, il-membri futuri għandhom jinħatru mill-Kummissjoni abbażi tal-fatturi u l-kriterji stipulati fl-Anness I ta' dik id-Deċiżjoni, u permezz ta' proċedura għall-identifikazzjoni tagħhom li tkun indipendenti u trasparenti, miftiehma mal-Kunsill Xjentifiku li tinkludi konsultazzjoni mal-komunità xjentifika u rapport lill-Parlament u lill-Kunsill. Għal dan l-għan, kien stabbilit Kumitat għall-Identifikazzjoni permanenti u ta' livell għoli magħmul minn esperti indipendenti bħala grupp espert b'onorarji mħallsa mill-baġit operattiv tal-Programm Speċifiku "Ideat". Il-Kumitat għamel rakkomandazzjonijiet għat-tiġdid pass pass tas-sħubija fil-Kunsill Xjentifiku li ġew aċċettati.

               (7)

               Skont l-Artikolu 4(4) tad-Deċiżjoni 2007/134/KE, il-ħatra ta' membri futuri għandha tiġi ppubblikata skont ir-Regolament (KE) Nru 45/2001 (6).

               (8)

               Id-Deċiżjoni 2007/134/KE għandha għalhekk tiġi emendata skont dan,

         IDDEĊIDIET KIF ĠEJ:
   Artikolu 1
   L-Anness II tad-Deċiżjoni 2007/134/ KE huwa mibdul bit-test stabbilit fl-Anness għal din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, it-13 ta’ Diċembru 2012.

            Għall-Kummissjoni

         Máire GEOGHEGAN-QUINN

            Membru tal-Kummissjoni

      (1)  ĠU L 412, 30.12.2006, p. 1.

      (2)  ĠU L 54, 22.2.2007, p. 81.

      (3)  ĠU L 57, 24.2.2007, p. 14

      (4)  ĠU L 110, 1.5.2009, pp. 37

      (5)  ĠU L 9, 13.1.2011, pp. 5.

      (6)  ĠU L 8, 12.1.2001, pp. 1


title: Deċiżjoni tal-Kunsill tat-23 ta’ Jannar 2017 li taħtar membru tal-Kumitat Xjentifiku u Tekniku

text:
               27.1.2017

               MT

               Il-Ġurnal Uffiċjali tal-Unjoni Ewropea

               C 27/10

         DEĊIŻJONI TAL-KUNSILL
   tat-23 ta’ Jannar 2017
   li taħtar membru tal-Kumitat Xjentifiku u Tekniku
   (2017/C 27/07)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea tal-Enerġija Atomika, u b’mod partikolari l-Artikolu 134(2) tiegħu,
   Wara li kkunsidra l-opinjoni tal-Kummissjoni Ewropea,
   Billi:

               (1)

               Permezz tad-Deċiżjoni 2013/412/Euratom (1), il-Kunsill ħatar il-membri tal-Kumitat Xjentifiku u Tekniku (“il-Kumitat”) għall-perijodu mill-25 ta’ Lulju 2013 sal-24 ta’ Lulju 2018.

               (2)

               Konsegwentement għar-riżenja tas-Sur Frank-Peter WEISS, sar vakanti post ta’ membru fil-Kumitat. Għalhekk jenħtieġ li jinħatar membru ġdid għall-bqija tal-mandat tas-Sur Frank-Peter WEISS,

         ADOTTA DIN ID-DEĊIŻJONI:
   Artikolu 1
   Is-Sur Uwe STOLL huwa b’dan maħtur membru tal-Kumitat Xjentifiku u Tekniku sal-24 ta’ Lulju 2018.
   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, it-23 ta’ Jannar 2017.

            Għall-Kunsill

            Il-President

         R. GALDES

      (1)  Id-Deċiżjoni tal-Kunsill 2013/412/Euratom tat-22 ta’ Lulju 2013 li ġġedded is-sħubija tal-Kumitat Xjentifiku u Tekniku u li tħassar id-Deċiżjoni tat-13 ta’ Novembru 2012 li taħtar il-membri tal-Kumitat Xjentifiku u Tekniku (ĠU L 205, 1.8.2013, p. 11).


Deċiżjoni tal-Kunsill 2006/475/PESK tat- 12 ta’ Ġunju 2006 dwar il-konklużjoni tal-Ftehim bejn l-Unjoni Ewropea u r-Repubblika tal-Gabon dwar l-istatus tal-forzi mmexxijin mill-Unjoni Ewropea fir-Repubblika tal-Gabon


title: Deċiżjoni Nru 1150/2007/KE tal-Parlament Ewropew u tal-Kunsill tal- 25 ta’ Settembru 2007 li tistabbilixxi għall-perijodu 2007-2013 il-programm speċifiku Prevenzjoni u informazzjoni dwar id-droga bħala parti mill-Programm Ġenerali Drittijiet Fundamentali u Ġustizzja

text:
               3.10.2007

               MT

               Il-Ġurnal Uffiċjali ta’ l-Unjoni Ewropea

               L 257/23

         DEĊIŻJONI Nru 1150/2007/KE TAL-PARLAMENT EWROPEW U TAL-KUNSILL
   tal-25 ta’ Settembru 2007
   li tistabbilixxi għall-perijodu 2007-2013 il-programm speċifiku “Prevenzjoni u informazzjoni dwar id-droga” bħala parti mill-Programm Ġenerali “Drittijiet Fundamentali u Ġustizzja”
   IL-PARLAMENT EWROPEW U L-KUNSILL TA’ L-UNJONI EWROPEA,
   Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 152 tiegħu,
   Wara li kkunsidraw il-proposta mill-Kummissjoni,
   Wara li kkunsidraw l-opinjoni tal-Kumitat Ekonomiku u Soċjali Ewropew (1),
   Wara li kkunsidraw l-opinjoni tal-Kumitat tar-Reġjuni (2),
   Filwaqt li jaġixxu skond il-proċedura stabbilita fl-Artikolu 251 tat-Trattat (3),
   Billi:

               (1)

               Skond it-Trattat, livell għoli ta’ saħħa tal-bniedem għandu jkun żgurat fid-definizzjoni u l-implimentazzjoni tal-politika u ta’ l-attivitajiet Komunitarji kollha; azzjoni Komunitarja hija meħtieġa sabiex tinkludi kontribut għall-ksib ta’ livell għoli tal-ħarsien tas-saħħa.

               (2)

               L-azzjoni Komunitarja għandha tikkomplimenta politika nazzjonali immirata lejn it-titjib tas-saħħa pubblika, filwaqt li twarrab sorsi ta’ periklu għas-saħħa tal-bniedem u tnaqqas il-ħsara relatata mas-saħħa assoċjata mad-dipendenza mid-droga, inklużi informazzjoni u politika ta’ prevenzjoni.

               (3)

               Minħabba l-fatt li, skond riċerka, il-mard u l-mortalità assoċjati mad-dipendenza mid-droga jaffettwaw numru sew ta’ ċittadini Ewropej, il-ħsara relatata mas-saħħa assoċjata mad-dipendenza mid-droga tikkostitwixxi problema ewlenija għas-saħħa pubblika.

               (4)

               Il-Komunikazzjoni mill-Kummissjoni lill-Kunsill u lill-Parlament Ewropew dwar ir-riżultati ta’ l-evalwazzjoni finali ta’ l-Istrateġija ta’ l-UE dwar id-Droga u l-Pjan ta’ Azzjoni dwar id-Droga (2000-2004) indikat il-ħtieġa għal involviment regolari tas-soċjetà ċivili fit-tfassil tal-politika ta’ l-UE dwar id-droga.

               (5)

               Id-Deċiżjoni Nru 1786/2002/KE tal-Parlament Ewropew u tal-Kunsill tat-23 ta’ Settembru 2002 li tadotta programm Komunitarju ta’ azzjoni fil-qasam tas-saħħa pubblika (2003-2008) (4) tinkludi l-iżvilupp ta’ strateġiji u miżuri dwar id-dipendenza mid-droga, bħala wieħed mill-fatturi importanti relatati ma’ l-istil ta’ ħajja.

               (6)

               Fir-Rakkomandazzjoni 2003/488/KE tat-18 ta’ Ġunju 2003 dwar il-prevenzjoni u t-tnaqqis tal-ħsara relatata mas-saħħa assoċjata mad-dipendenza mid-droga (5), il-Kunsill irrakkomanda li l-Istati Membri jiffissaw bħala objettiv tas-saħħa pubblika l-prevenzjoni tad-dipendenza mid-droga u t-tnaqqis tar-riskji relatati, u li jiżviluppaw u jimplimentaw strateġiji komprensivi kif jixraq.

               (7)

               F’Diċembru 2004, il-Kunsill Ewropew adotta l-Istrateġija ta’ l-UE dwar id-Droga 2005-2012, li tkopri l-attivitajiet Ewropej kollha relatati mad-droga u li tiffissa l-miri prinċipali. Dawn il-miri jinkludu l-kisba ta’ livell għoli ta’ ħarsien tas-saħħa, benesseri u koeżjoni soċjali permezz tal-prevenzjoni u t-tnaqqis ta’ l-użu tad-droga, tad-dipendenza u l-ħsara relatata mad-droga għas-saħħa u għas-soċjetà.

               (8)

               Il-Kunsill adotta l-Pjan ta’ Azzjoni ta’ l-UE dwar id-Droga (2005-2008) (6) bħala strument kruċjali għat-traspożizzjoni ta’ l-Istrateġija ta’ l-UE dwar id-Droga 2005-2012 f’azzjonijiet konkreti. L-għan finali tal-Pjan ta’ Azzjoni hu li jnaqqas b’mod sinifikanti il-prevalenza ta’ l-użu tad-droga fost il-popolazzjoni u li jnaqqas il-ħsara soċjali u għas-saħħa kkawżata bl-użu u l-kummerċ ta’ droga illeċita.

               (9)

               Il-Programm speċifiku “Prevenzjoni u informazzjoni dwar id-droga ” stabbilit skond din id-Deċiżjoni (minn hawn ‘il quddiem imsejjaħ “il-Programm”), jimmira lejn l-implimentazzjoni ta’ miri identifikati mill-Istrateġija ta’ l-UE dwar id-Droga 2005-2012 u l-Pjanijiet ta’ Azzjoni ta’ l-UE dwar id-Droga 2005-2008 u 2009-2012 billi jappoġġa proġetti li jimmiraw għall-prevenzjoni ta’ l-użu tad-droga, inkluż billi jindirizza t-tnaqqis ta’ ħsara relatata mad-droga u metodi ta’ trattament b’kont meħud ta’ l-aħħar għarfien xjentifiku.

               (10)

               Hu importanti u meħtieġ li wieħed jagħraf l-implikazzjonijiet serji, immedjati u għall-perijodu fit-tul tad-droga għas-saħħa, għall-iżvilupp psikoloġiku u soċjali u għall-opportunitajiet ugwali ta’ dawk konċernati, għall-individwi, għall-familji u l-komunitajiet, u li wieħed jagħraf l-ispejjeż soċjali u ekonomiċi kbar għas-soċjetà kollha kemm hi.

               (11)

               Għandha tingħata attenzjoni speċjali lill-prevenzjoni ta’ l-użu tad-droga fost iż-żgħażagħ li huma l-aktar vulnerabbli fil-popolazzjoni. L-isfida ewlenija fil-prevenzjoni hija li ż-żgħażagħ jiġu inkoraġġuti jadottaw stili ta’ ħajja tajbin għas-saħħa.

               (12)

               Il-Komunità Ewropea tista’ toħloq valur miżjud lill-azzjonijiet li jittieħdu minn Stati Membri fil-qasam tal-prevenzjoni u l-informazzjoni, inkluż it-trattament u t-tnaqqis tal-ħsara relatata mad-droga, billi tikkomplimenta dawk l-azzjonijiet u billi tippromwovi sinerġiji.

               (13)

               Bi qbil ma’ l-Artikolu 7(3) tad-Deċiżjoni 1999/468/KE, il-Parlament Ewropew għandu jkun infurmat mill-Kummissjoni (7) dwar il-proċedimenti tal-kumitat relatati ma’ l-implimentazzjoni ta’ dan il-programm. B’mod partikolari, il-Parlament Ewropew għandu jirċievi l-abbozz tal-programm annwali meta dan ikun sottomess lill-kumitat ta’ ġestjoni. Barra minn hekk, il-Parlament Ewropew għandu jirċievi r-riżultati tal-votazzjoni u sommarju tad-dokumenti tal-laqgħat ta’ dak il-kumitat.

               (14)

               Għandha tiġi assigurata komplementarjetà mal-kompetenza teknika taċ-Ċentru Ewropew ta’ Monitoraġġ għad-Droga u d-Dipendenza mid-Droga (minn hawn ‘il quddiem magħruf bħala “ċ-Ċentru”) billi jsir użu tal-metodoloġija u l-aħjar prattiċi żviluppati miċ-Ċentru u permezz ta’ l-involviment tiegħu fit-tħejjija tal-programm ta’ ħidma annwali.

               (15)

               Billi l-objettivi ta’ din id-Deċiżjoni ma jistgħux, minħabba l-bżonn ta’ skambju ta’ informazzjoni fuq livell Komunitarju u ta’ tixrid tul il-Komunità ta’ prattika tajba, jintlaħqu b’mod suffiċjenti mill-Istati Membri u jistgħu għalhekk, minħabba l-ħtieġa għal ħidma koordinata u multidixxiplinari u minħabba l-iskala u l-effetti tal-Programm, jintlaħqu aħjar f’livell Komunitarju, il-Komunità tista’ tadotta miżuri, skond il-prinċipju tas-sussidjarjetà kif imsemmi fl-Artikolu 5 tat-Trattat. Skond il-prinċipju tal-proporzjonalità, kif imsemmi f’dak l-Artikolu, din id-Deċiżjoni ma tmurx lil hinn minn dak li huwa meħtieġ sabiex jinkisbu dawk l-objettivi.

               (16)

               Waqt li żżomm f’moħħha l-importanza tal-viżibbiltà tal-finanzjament Komunitarju, il-Kummissjoni għandha tipprovdi gwida biex tiżgura li kwalunkwe awtorità, organizzazzjoni mhux-governattiva, organizzazzjoni internazzjonali jew entità oħra li tirċievi għotja taħt il-Programm tirrikonoxxi kif xieraq l-appoġġ riċevut.

               (17)

               Din id-Deċiżjoni tistabbilixxi, għat-tul sħiħ tal-Programm, pakkett finanzjarju li jikkostitwixxi r-referenza ewlenija fi ħdan it-tifsira tal-punt 37 tal-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar dixxiplina baġitarja u ġestjoni finanzjarja soda (8) għall-awtorita tal-baġit matul il-proċedura baġitarja annwali.

               (18)

               Ir-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (9), (minn issa ‘l quddiem imsejjaħ “ir-Regolament Finanzjarju”), u r-Regolament tal-Kummissjoni (KE, Euratom) Nru 2342/2002 tat-23 ta’ Diċembru 2002 li jistabbilixxi r-regoli dettaljati għall-implimentazzjoni tar-Regolament tal-Kunsill (KE, Euratom) Nru 1605/2002 (10), li jipproteġu l-interessi finanzjarji tal-Komunità, huma applikati filwaqt li jitqiesu l-prinċipji tas-sempliċità u l-konsistenza fl-għażla ta’ l-istrumenti baġitarji, limitazzjoni fuq in-numru ta’ każijiet fejn il-Kummissjoni żżomm ir-responsabbiltà diretta għall-implimentazzjoni u l-ġestjoni tagħhom, u l-proporzjonalità meħtieġa bejn l-ammont ta’ riżorsi u l-piż amministrattiv relatat ma’ l-użu tagħhom.

               (19)

               Għandhom jittieħdu wkoll miżuri xierqa għall-prevenzjoni ta’ irregolaritajiet u frodi, u għandhom jittieħdu l-passi meħtieġa biex jiġu rkuprati fondi mitlufa, imħallsa b’mod mhux dovut jew użati ħażin b’mod konformi mar-Regolamenti tal-Kunsill (KE, Euratom) Nru 2988/95 tat-18 ta’ Diċembru 1995 dwar il-protezzjoni ta’ l-interessi finanzjarji tal-Komunitajiet Ewropej, (11) ir-Regolament tal-Kunsill (Euratom, KE) Nru 2185/96 tal-11 ta’ Novembru 1996 dwar il-verifiki u l-ispezzjonijiet fuq il-post imwettqa mill-Kummissjoni sabiex l-interessi finanzjarji tal-Komunitajiet Ewropej ikunu protetti minn frodi u irregolaritajiet oħra (12), u r-Regolament (KE) Nru 1073/1999 tal-Parlament Ewropew u tal-Kunsill tal-25 ta’ Mejju 1999 dwar investigazzjonijiet immexxija mill-Uffiċċju Ewropew ta’ Kontra l-Frodi (OLAF) (13).

               (20)

               Ir-Regolament Finanzjarju jesiġi att bażiku li jkun ipprovdut biex ikopri l-għotjiet operattivi.

               (21)

               Il-miżuri meħtieġa għall-implimentazzjoni ta’ din id-Deċiżjoni għandhom jiġu adottati skond id-Deċiżjoni tal-Kunsill 1999/468/KE tat-28 ta’ Ġunju 1999 li tistabbilixxi l-proċeduri għall-eżerċizzju tas-setgħat implimentattivi konferiti fuq il-Kummissjoni, filwaqt li ssir distinzjoni bejn dawk il-miżuri li huma soġġetti għall-proċedura ta’ ġestjoni u dawk li huma soġġetti għall-proċedura konsultattiva, fejn f’ċerti każijiet u bil-ħsieb ta’ effiċjenza akbar, il-proċedura konsultattiva tkun l-aktar adatta.

               (22)

               Sabiex tkun żgurata implimentazzjoni effettiva u fil-ħin ta’ dan il-Programm, din id-Deċiżjoni għandha tapplika mill-1 ta’ Jannar 2007,

         IDDEĊIDEW KIF ĠEJ:
   Artikolu 1
   Stabbiliment u kamp ta’ applikazzjoni tal-Programm
   1.   Din id-Deċiżjoni tistabbilixxi l-Programm Speċifiku “Prevenzjoni u informazzjoni dwar id-droga”, (minn issa ‘l quddiem imsejjaħ “il-Programm”), bħala parti mill-Programm Ġenerali “Drittijiet Fundamentali u Ġustizzja”, sabiex jikkontribwixxi għall-iżgurar ta’ livell għoli ta’ ħarsien tas-saħħa tal-bniedem u għat-tnaqqis tal-ħsara lis-saħħa relatata mad-droga.
   2.   Il-Programm għandu jkopri l-perijodu mill-1 ta’ Jannar 2007 sal-31 ta’ Diċembru 2013.
   Artikolu 2
   Objettivi ġenerali
   Il-Programm għandu jkollu l-objettivi ġenerali li ġejjin:

               (a)

               li jipprevjeni u jnaqqas l-użu tad-droga, id-dipendenza u l-ħsara relatata mad-droga;

               (b)

               li jikkontribwixxi għat-titjib ta’ l-informazzjoni dwar l-użu tad-droga; u

               (ċ)

               li jappoġġa l-implimentazzjoni ta’ l-Istrateġija ta’ l-UE dwar id-Droga.

         Artikolu 3
   Objettivi speċifiċi
   Il-Programm għandu jkollu l-objettivi speċifiċi li ġejjin:

               (a)

               li jippromwovi azzjonijiet transnazzjonali biex:

                           (i)

                           jiġu stabbiliti networks multidixxiplinari;

                           (ii)

                           jiġu żgurati l-espansjoni tal-bażi ta’ għarfien, l-iskambju ta’ informazzjoni u l-identifikazzjoni u d-disseminazzjoni ta’ prattiċi tajba, inkluż permezz ta’ taħriġ, żjajjar ta’ studju u skambju ta’ persunal;

                           (iii)

                           tiżdied il-kuxjenza dwar il-problemi tas-saħħa u dawk soċjali kkawżati bl-użu tad-droga u jiġi inkoraġġit djalogu miftuħ bil-ħsieb tal-promozzjoni ta’ ftehim aħjar tal-fenomenu tad-droga; u

                           (iv)

                           jiġu appoġġati miżuri mmirati lejn il-prevenzjoni ta’ l-użu tad-droga, inkluż bl-indirizzar ta’ tnaqqis ta’ ħsara relatata mad-droga u metodi ta’ trattament li jieħdu kont ta’ l-għarfien xjentifiku l-aktar modern;

               (b)

               li jinvolvi lis-soċjetà ċivili fl-implimentazzjoni u l-iżvilupp ta’ l-Istrateġija ta’ l-UE dwar id-Droga u l-Pjanijiet ta’ azzjoni ta’ l-UE dwar id-Droga; u

               (ċ)

               biex tiġi sorveljata, implimentata u evalwata l-implimentazzjoni ta’ azzjonijiet speċifiċi taħt il-Pjanijiet ta’ Azzjoni dwar id-Droga 2005-2008 u 2009-2012. Il-Parlament Ewropew hu involut fil-proċess ta’ evalwazzjoni permezz tal-parteċipazzjoni tiegħu fil-grupp ta’ tmexxija ta’ l-evalwazzjoni tal-Kummissjoni.

         Artikolu 4
   Azzjonijiet
   Bil-ħsieb li jintlaħqu l-objettivi ġenerali u speċifiċi mniżżla fl-Artikoli 2 u 3, dan il-Programm għandu jappoġġa t-tipi ta’ azzjonijiet li ġejjin taħt il-kondizzjonijiet imniżżlin fil-programm ta’ ħidma annwali imsemmi fl-Artikolu 9(2):

               (a)

               azzjonijiet speċifiċi mwettqin mill-Kummissjoni, bħalma huma studji u riċerka, kejl ta’ opinjonijiet u surveys, formulazzjoni ta’ indikaturi u metodoloġiji komuni, ġbir, żvilupp u disseminazzjoni ta’ data u ta’ statisitika, seminars, konferenzi u laqgħat ta’ esperti, l-organizzazzjoni ta’ kampanji u avvenimenti pubbliċi, żvilupp u manutenzjoni ta’ websites, tħejjija u disseminazzjoni ta’ materjal ta’ informazzjoni, appoġġ għal u inkoraġġiment ta’ networks ta’ esperti nazzjonali, attivitajiet ta’ analiżi, monitoraġġ u evalwazzjoni;

               (b)

               proġetti transnazzjonali speċifiċi ta’ interess Komunitarju ppreżentati minn ta’ l-inqas żewġ Stati Membri jew minn ta’ l-inqas Stat Membru wieħed u stat wieħed ieħor li jista’ jkun pajjiż aderenti jew pajjiż kandidat taħt il-kondizzjonijiet imniżżla fil-programm ta’ ħidma annwali; jew

               (ċ)

               attivitajiet ta’ organizzazzjonijiet mhux-governattivi jew entitajiet oħra f’ħidma għal għan ta’ interess Ewropew ġenerali rigward l-objettivi ġenerali tal-Programm taħt il-kondizzjonijiet imniżżla fil-programm ta’ ħidma annwali.

         Artikolu 5
   Parteċipazzjoni
   Il-pajjiżi li ġejjin jistgħu jieħdu sehem fl-azzjonijiet tal-Programm:

               (a)

               l-Istati ta’ l-EFTA li huma membri tal-Ftehim ŻEE, skond id-dispożizzjonijiet ta’ dak il-Ftehim; u

               (b)

               il-pajjiżi kandidati u l-pajjiżi tal-Balkani tal-punent inklużi fil-proċess ta’ stabbilizzazzjoni u assoċjazzjoni skond il-kondizzjonijiet stabbiliti fil-ftehim ta’ assoċjazzjoni jew il-protokolli addizzjonali tagħhom relatati mal-parteċipazzjoni fi programmi Komunitarji konklużi jew li għandhom jiġu konklużi ma’ dawk il-pajjiżi.

         Pajjiżi kandidati li ma jipparteċipawx fil-Programm jistgħu jkunu assoċjati ma’ proġetti jekk dan ikun jikkontribwixxi għat-tħejjija tagħhom għall-adeżjoni, kif ukoll pajjiżi terzi oħra jew organizzazzjonijiet internazzjonali li ma jeħdux sehem fil-Programm jekk dan ikun jaqdi l-għan tal-proġetti.
   Artikolu 6
   Gruppi ta’ Mira
   1.   Il-Programm hu mmirat lejn il-gruppi kollha li direttament jew indirettament jittrattaw il-fenomenu tad-droga.
   2.   Fir-rigward tad-droga, iż-żgħażagħ, in-nisa, il-gruppi vulnerabbli u dawk li jgħixu f’inħawi żvantaġġati soċjalment huma gruppi f’riskju u għandhom jiġu identifikati bħala gruppi ta’ mira. Gruppi ta’ mira oħra jinkludu l-għalliema u l-persunal edukattiv, il-ġenituri, il-ħaddiema soċjali, l-awtoritajiet lokali u nazzjonali, il-persunal mediku u paramediku, il-persunal ġudizzjarju, l-awtoritajiet ta’ l-infurzar tal-liġi u dawk penitenzjarji, organizzazzjonijiet mhux governattivi, it-trade unions u l-komunitajiet reliġjużi.
   Artikolu 7
   Aċċess għall-Programm
   Aċċess għal dan il-Programm għandu jkun miftuħ għall-organizzazzjonijiet u istituzzjonijiet pubbliċi jew privati (awtoritajiet lokali fil-livell rilevanti, dipartimenti ta’ universitajiet u ċentri ta’ riċerka) li jaħdmu fil-qasam ta’ l-informazzjoni dwar u l-prevenzjoni ta’ l-użu tad-droga inkluż it-tnaqqis u t-trattament ta’ ħsara relatata mad-droga.
   Korpi u organizzazzjonijiet li huma orjentati lejn il-profitt għandhom ikollhom aċċess għal għotjiet taħt il-Programm biss flimkien ma’ organizzazzjonijiet mhux għal qligħ jew dawk statali.
   Artikolu 8
   Tipi ta’ intervent
   1.   Il-finanzjament Komunitarju jista’ jkun fil-forom legali li ġejjin:

               (a)

               għotjiet; jew

               (b)

               kuntratti ta’ akkwist pubbliku.

         2.   Għandhom jingħataw għotjiet Komunitarji wara sejħiet għal proposti, ħlief f’każijiet eċċezzjonali debitament sostanzjati kif previst fir-Regolament Finanzjarju, u għandhom jingħataw permezz ta’ għotjiet operattivi u għotjiet għal azzjonijiet.
   Il-programm ta’ ħidma annwali għandu jispeċifika r-rata minima tan-nefqa annwali li għandha tingħata għall-għotjiet u r-rata massima għall-finanzjament konġunt.
   3.   Barra minn hekk, għandu jsir provvediment għal nefqa għal miżuri akkumpanjanti, permezz ta’ kuntratti ta’ akkwist pubbliku, f’liema każ il-fondi Komunitarji għandhom ikopru x-xiri ta’ merkanzija u ta’ servizzi. Dan għandu jkopri, inter alia, in-nefqa għal informazzjoni u komunikazzjoni, tħejjija, implimentazzjoni, monitoraġġ, iċċekkjar u evalwazzjoni ta’ proġetti, politika, programmi u leġislazzjoni.
   Artikolu 9
   Miżuri implimentattivi
   1.   Il-Kummissjoni għandha timplimenta l-appoġġ finanzjarju Komunitarju skond ir-Regolament Finanzjarju.
   2.   Biex jiġi implimentat il-Programm, il-Kummissjoni għandha, fil-limiti ta’ l-objettivi ġenerali mniżżlin fl-Artikolu 2, tadotta programm ta’ ħidma annwali filwaqt li tieħu kont tal-kompetenza teknika taċ-Ċentru. Il-Programm għandu jistabbilixxi l-objettivi speċifiċi, il-prijoritajiet tematiċi, deskrizzjoni ta’ miżuri ta’ akkumpanjament imsemmija fl-Artikolu 8 u, jekk meħtieġ, lista ta’ azzjonijiet oħra tiegħu.
   L-ewwel programm ta’ ħidma annwali għandu jiġi adottat sat-23 ta’ Jannar 2008.
   3.   Il-programm ta’ ħidma annwali għandu jiġi adottat skond il-proċedura ta’ ġestjoni msemmija fl-Artikolu 10(3).
   4.   Il-proċeduri ta’ evalwazzjoni u allokazzjoni relatati ma’ għotjiet għal azzjonijiet għandhom jieħdu kont, fost l-oħrajn, tal-kriterji li ġejjin:

               (a)

               il-konformità ta’ l-azzjoni proposta mal-programm ta’ ħidma annwali, l-objettivi speċifikati fl-Artikolu 2 u 3 u t-tipi ta’ azzjoni stipulati fl-Artikolu 4;

               (b)

               il-kwalità ta’ l-azzjoni proposta fir-rigward tat-tfassil, l-organizzazzjoni, il-preżentazzjoni u r-riżultati mistennija;

               (ċ)

               l-ammont ta’ finanzjament Komunitarju mitlub u kemm hu xieraq meta mqabbel mar-riżultati mistennija; u

               (d)

               l-impatt tar-riżultati mistennija fuq l-objettivi stabbiliti fl-Artikoli 2 u 3 u fuq l-azzjonijiet imsemmija fl-Artikolu 4.

         5.   L-applikazzjonijiet għall-għotjiet operattivi, kif imsemmija fl-Artiklu 4(ċ), għandhom jiġu evalwati fid-dawl ta’:

               (a)

               il-konsistenza tagħhom ma’ l-objettivi tal-Programm;

               (b)

               il-kwalità ta’ l-attivitajiet ippjanati;

               (ċ)

               kwalunkwe effett multiplikatorju probabbli ta’ dawn l-attivitajiet fuq il-pubbliku;

               (d)

               l-impatt ġeografiku u soċjali ta’ l-attivitajiet imwettqa;

               (e)

               l-involviment taċ-ċittadini fl-organizzazzjoni tal-korpi konċernati; u

               (f)

               il-proporzjon ta’ spiża/gwadann ta’ l-attività proposta.

         6.   Id-deċiżjonijiet relatati ma’ azzjonijiet proposti imsemmija fl-Artikolu 4(a) għandhom jiġu adottati mill-Kummissjoni skond il-proċedura ta’ ġestjoni msemmija fl-Artikolu 10(3). Id-deċiżjonijiet relatati ma’ proġetti u azzjonijiet imsemmija fl-Artikolu 4(b) u (ċ) rispettivament għandhom jiġu adottati mill-Kummissjoni skond il-proċedura konsultattiva msemmija fl-Artikolu 10(2).
   Id-deċiżjonijiet dwar applikazzjonijiet għal għotjiet li jinvolvu korpi jew organizzazjonijiet orjentati lejn il-profitt għandhom jiġu adottati mill-Kummissjoni skond il-proċedura ta’ ġestjoni msemmija fl-Artikolu 10(3).
   Artikolu 10
   Kumitat
   1.   Il-Kummissjoni għandha tiġi assistita minn kumitat.
   2.   Fejn qed issir referenza għal dan il-paragrafu, għandhom japplikaw l-Artikoli 3 u 7 tad-Deċiżjoni 1999/468/KE, tenut kont tad-disposizzjonjiet ta’ l-Artikolu 8 tagħha.
   3.   Fejn qed issir referenza għal dan il-paragrafu, għandhom japplikaw l-Artikoli 5a u 7 tad-Deċiżjoni 1999/468/KE, meħud kont tad-disposizzjonjiet ta’ l-Artikolu 8 tagħha.
   Il-perijodu stabbilit fl-Artikolu 4(3) tad-Deċiżjoni 1999/468/KE għandu jkun iffissat għal tliet xhur.
   Artikolu 11
   Komplimentarjetà
   1.   Sinerġiji u komplimentarjetà ma’ strumenti Komunitarji oħra għandhom jiġu mfittxija, b’mod partikolari mal-Programmi Ġenerali “Sigurtà u Salvagwardja tal-Libertajiet”, is-7 Programm Qafas ta’ Riċerka u Żvilupp u l-Programm Komunitarju dwar is-Saħħa Pubblika. Għandha tiġi żgurata komplimentarjetà mal-metodoloġija u l-aħjar prattiċi żviluppati miċ-Ċentru, b’mod partikolari rigward l-element ta’ l-istatistika ta’ informazzjoni dwar id-droga.
   2.   Il-Programm jista’ jaqsam riżorsi ma’ strumenti Komunitarji oħra, b’mod partikolari mal-Programmi Ġenerali “Sigurtà u Salvagwardja tal-Libertajiet”, “Solidarjetà u Ġestjoni tal-Flussi ta’ Migrazzjoni” u s-7 Programm Qafas ta’ Riċerka u Żvilupp sabiex jiġu implimentati azzjonijiet li jilħqu l-objettivi tal-Programmi kollha.
   3.   Operazzjonijiet iffinanzjati taħt din id-Deċiżjoni ma għandhomx jirċievu appoġġ finanzjarju għall-istess skop minn strumenti finanzjarji Komunitarji oħra. Il-Kummissjoni għandha tesiġi li l-benefiċjarji tal-Programm jipprovdu lill-Kummissjoni b’informazzjoni dwar finanzjament irċevut mill-baġit ġenerali ta’ l-Unjoni Ewropea u minn sorsi oħra, kif ukoll informazzjoni dwar applikazzjonijiet kurrenti għal finanzjament.
   Artikolu 12
   Riżorsi baġitarji
   1.   Il-pakkett finanzjarju għall-implimentazzjoni ta’ din id-Deċiżjoni mill-1 ta’ Jannar 2007 sal-31 ta’ Diċembru 2013 għandu jkun ta’ EUR 21 350 000.
   2.   Ir-riżorsi baġitarji allokati għall-azzjonijiet li l-Programm jipprovdi għalihom għandhom jiddaħlu fl-approprjazzjonijiet annwali tal-baġit ġenerali ta’ l-Unjoni Ewropea. L-approprjazzjonijiet annwali disponibbli għandhom jiġu awtorizzati mill-awtorità baġitarja fil-limiti tal-qafas finanzjarju.
   Artikolu 13
   Monitoraġġ
   1.   Il-Kummissjoni għandha tiżgura li għal kwalunkwe azzjoni ffinanzjata mill-Programm, il-benefiċjarju jippreżenta rapporti tekniċi u finanzjarji dwar il-progress tax-xogħol u li rapport finali jiġi ppreżentat fi żmien tliet xhur mill-kompletament ta’ l-azzjoni. Il-Kummissjoni għandha tiddetermina l-forma u l-kontenut tar-rapporti.
   2.   Il-Kummissjoni għandha tiżgura li l-kuntratti u l-ftehim li jirriżultaw mill-implimentazzjoni tal-Programm jipprovdu b’mod partikolari għas-superviżjoni u l-kontroll finanzjarju mill-Kummissjoni (jew kwalunkwe rappreżentant awtorizzat minnha), jekk meħtieġ permezz ta’ kontrolli fuq il-post, inkluż kontrolli ta’ kampjuni, u verifiki mill-Qorti ta’ l-Awdituri.
   3.   Għal perijodu ta’ ħames snin wara l-aħħar pagament fir-rigward ta’ kwalunkwe azzjoni, il-Kummissjoni għandha tiżgura li l-benefiċjarju ta’ appoġġ finanzjarju jżomm għad-dispożizzjoni tal-Kummissjoni d-dokumenti kollha ta’ appoġġ fir-rigward tan-nefqa fuq l-azzjoni.
   4.   Abbażi tar-riżultati tar-rapporti u l-kontrolli fuq il-post imsemmijin fil-paragrafi 1 u 2, il-Kummissjoni għandha, jekk meħtieġ, taġġusta l-iskala jew il-kondizzjonijiet ta’ allokazzjoni ta’ l-appoġġ finanzjarju oriġinarjament approvat kif ukoll l-iskeda ta’ żmien għall-pagamenti.
   5.   Il-Kummissjoni għandha tiżgura li jittieħed kull pass ieħor meħtieġ biex tivverifika li l-azzjonijiet iffinanzjati jitwettqu sew u skond id-dispożizzjonijiet ta’ din id-Deċiżjoni u tar-Regolament Finanzjarju.
   Artikolu 14
   Ħarsien ta’ l-interessi finanzjarji Komunitarji
   1.   Il-Kummissjoni għandha tiżgura li, meta azzjonijiet iffinanzjati taħt din id-Deċiżjoni jiġu implimentati, l-interessi finanzjarji Komunitarji jkunu mħarsa bl-applikazzjoni ta’ miżuri preventivi kontra frodi, korruzzjoni u kwalunkwe attività illegali oħra, permezz ta’ kontrolli effettivi u permezz ta’ l-irkupru ta’ l-ammonti mħallsa mhux kif dovut u, jekk jiġu individwati irregolaritajiet, permezz ta’ pieni effettivi, proporzjonati u dissważivi, skond ir-Regolamenti (KE, Euratom) Nru 2988/95, (Euratom, KE) Nru 2185/96, u (KE) Nru 1073/1999.
   2.   Għall-azzjonijiet Komunitarji ffinanzjati taħt din id-Deċiżjoni għandhom japplikaw ir-Regolamenti (KE, Euratom) Nru 2988/95 u (Euratom, KE) Nru 2185/96 għal kull ksur ta’ dispożizzjoni tal-liġi Komunitarja, inkluż ksur ta’ obbligu kuntrattwali stipulat abbażi tal-Programm, li jirriżulta minn att jew ommissjoni ta’ operatur ekonomiku, li għandu jew li kien ikollu, l-effett li jippreġudika l-baġit ġenerali ta’ l-Unjoni Ewropea jew baġits amministrati mill-Komunitajiet, b’element ta’ nefqa mhux ġustifikata.
   3.   Il-Kummissjoni għandha tnaqqas, tissospendi jew tirkupra l-ammont ta’ appoġġ finanzjarju mogħti għal azzjoni, jekk issib irregolaritajiet, inkluż nuqqas ta’ konformità mad-dispożizzjonijiet ta’ din id-Deċiżjoni jew id-deċiżjoni individwali jew il-kuntratt jew il-ftehim li jagħtu l-appoġġ finanzjarju konċernat, jew jekk jirriżulta li, mingħajr ma tkun intalbet l-approvazzjoni tal-Kummissjoni, l-azzjoni tkun soġġetta għal bidla li tmur kontra n-natura jew il-kondizzjonijiet implimentattivi tal-proġett.
   4.   Jekk il-limiti ta’ żmien ma ġewx osservati jew jekk parti biss ta’ l-appoġġ finanzjarju allokat hija ġustifikata bil-progress li jkun sar bl-implimentazzjoni ta’ l-azzjoni, l-Kummissjoni għandha titlob lill-benefiċjarju biex jippreżenta osservazzjonijiet fi żmien perijodu speċifikat. Jekk il-benefiċjarju ma jagħtix tweġiba sodisfaċenti, il-Kummissjoni tista’ tikkanċella l-appoġġ finanzjarju li jkun fadal tesiġi li somom diġà mħallsin jintalbu lura.
   5.   Il-Kummissjoni għandha tiżgura li kwalunkwe pagament mhux dovut jitħallas lura lill-Kummissjoni. L-interessi għandhom jiġu magħduda ma’ kwalunkwe somma mhux imħallsa lura f’waqtha skond il-kondizzjonijiet stabbiliti mir-Regolament Finanzjarju.
   Artikolu 15
   Evalwazzjoni
   1.   Il-Programm ser jiġi mmonitorjat regolarment sabiex tiġi segwita l-implimentazzjoni ta’ l-attivitajiet imwettqa taħtu.
   2.   Il-Kummissjoni għandha tiżgura evalwazzjoni regolari, indipendenti u esterna tal-Programm.
   3.   Il-Kummissjoni għandha tipprovdi lill-Parlament Ewropew u lill-Kunsill bi:

               (a)

               preżentazzjoni annwali dwar l-implimentazzjoni tal-Programm;

               (b)

               rapport interim ta’ evalwazzjoni dwar ir-riżultati miksuba u dwar l-aspetti kwalitattivi u kwantitattivi ta’ l-implimentazzjoni tal-Programm mhux aktar tard mill-31 ta’ Marzu 2011;

               (ċ)

               komunikazzjoni dwar il-kontinwazzjoni tal-Programm sa mhux aktar tard mit-30 ta’ Awwissu 2012; u

               (d)

               rapport ta’ evalwazzjoni ex post sa mhux aktar tard mill-31 ta’ Diċembru 2014.

         Artikolu 16
   Pubblikazzjoni ta’ proġetti
   Kull sena, il-Kummissjoni għandha tippubblika l-lista ta’ proġetti ffinanzjati taħt il-Programm b’deskrizzjoni qasira ta’ kull proġett.
   Artikolu 17
   Viżibbiltà
   Il-Kummissjoni għandha tistabbilixxi linji gwida biex tiżgura l-viżibbiltà tal-finanzjament mogħti taħt din id-Deċiżjoni.
   Artikolu 18
   Dħul fis-seħħ
   Din id-Deċiżjoni għandha tidħol fis-seħħ fl-għoxrin jum wara l-pubblikazzjoni tagħha fil-Ġurnal Uffiċjali ta’ l-Unjoni Ewropea.
   Għandha tapplika mill-1 ta’ Jannar 2007, bl-eċċezzjoni ta’ l-Artikolu 9(2) u (3) u l-Artikolu 10(3), li għandhom japplikaw mid-data li fiha din id-Deċiżjoni tidħol fis-seħħ.

      Magħmul fi Strasburgu, 25 ta’ Settembru 2007.

            Għall-Parlament Ewropew

            Il-President

         H.-G. PÖTTERING

            Għall-Kunsill

            Il-President

         M. LOBO ANTUNES

      (1)  ĠU C 69, 21.3.2006, p. 1.

      (2)  ĠU C 192, 16.8.2006, p. 25.

      (3)  Opinjoni tal-Parlament Ewropew ta’ l-14 ta’ Diċembru 2006 (għadha mhijiex ippubblikata fil-Ġurnal Uffiċjali), Pożizzjoni Komuni tal-Kunsill tat-23 ta’ Lulju 2007 (għadha mhijiex ippubblikata fil-Ġurnal Uffiċjali) u Pożizzjoni tal-Parlament Ewropew tas-6 ta’ Settembru 2007 (għadha mhijiex ippubblikata fil-Ġurnal Uffiċjali).

      (4)  ĠU L 271, 9.10.2002, p. 1. Deċiżjoni kif emendata bid-Deċiżjoni Nru 786/2004/KE (ĠU L 138, 30.4.2004, p. 7).

      (5)  ĠU L 165, 3.7.2003, p. 31.

      (6)  ĠU C 168, 8.7.2005, p. 1.

      (7)  ĠU L 184, 17.7.1999, p. 23. Deċiżjoni kif emendata bid-Deċiżjoni 2006/512/KE (ĠU L 200, 22.7.2006, p. 11).

      (8)  ĠU C 139, 14.6.2006, p. 1.

      (9)  ĠU L 248, 16.9.2002, p. 1. Regolament kif l-aħħar emendat bir-Regolament (KE, Euratom) Nru 1995/2006 (ĠU L 390, 30.12.2006, p. 1).

      (10)  ĠU L 357, 31.12.2002, p. 1. Regolament kif emendat l-aħħar bir-Regolament (KE, Euratom) Nru 478/2007 (ĠU L 111, 28.4.2007, p. 13).

      (11)  ĠU L 312, 23.12.1995, p. 1.

      (12)  ĠU L 292, 15.11.1996, p. 2.

      (13)  ĠU L 136, 31.5.1999, p. 1.


title: Id-Deċiżjoni tal-kunsill tat-13 ta' Mejju 2003 li tikkonċerna l-iffirmar tal-Ftehim dwar koperazzjoni xjentifika u teknika bejn il-Komunità Ewropea u l-Istat ta' Iżrael

text:
Avviż Legali Importanti

|

32003D0457

Official Journal L 154 , 21/06/2003 P. 0079 - 0079

		ID-Deċiżjoni tal-Kunsilltat-13 ta' Mejju 2003li tikkonċerna l-iffirmar tal-Ftehim dwar koperazzjoni xjentifika u teknika bejn il-Komunità Ewropea u l-Istat ta' Iżrael(2003/457/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 170, flimkien ma' l-ewwel sentenza ta' l-ewwel subparagrafu ta' l-Artikolu 300(2),Wara li kkunsidra l-proposta tal-Kummissjoni,Billi:(1) Bid-Deċiżjoni tiegħu Nru 1999/224/KE tat-22 ta' Frar 1999 [1], il-Kunsill iffinalizza Ftehim dwar koperazzjoni xjentifika u teknika bejn il-Komunità Ewropea u l-Istat ta' Iżrael, li daħal fis-seħħ fit-8 ta' Marzu 1999; il-Ftehim jassoċja l-Istat ta' Iżrael ma' l-attivitajiet kollha tal-programmi speċifiċi tal-ħames qafas ta' program ta' attivitajiet ta' riċerka, żvilupp teknoloġiku u dimostrazzjoni.(2) L-Artikolu 12(4) tal-Ftehim jipprovdi li "meta l-Komunità tadotta, aktar minn darba fis-sena, qafas ġdid ta' programm ta' riċerka u żvilupp, dan il-Ftehim jista' jerġa jiġi nnegozjat jew imġedded taħt kondizzjonijiet maqbula flimkien".(3) Fil-5 ta' Novembru 2002, il-Kunsill awtorizza li jsiru negozjati bl-għan li jiġġedded il-Ftehim kurrenti, kif ukoll ikkunsidra n-negozjar ta' l-applikazzjoni proviżorja tal-Ftehim imġedded. Din l-applikazzjoni proviżorja tkun tippermetti lill-entitajiet Iżraeljani li jipparteċipaw fl-ewwel sejħiet għall-proposti taħt is-sitt qafas ta' programm.(4) In-negozjati laħqu l-ogħla punt meta kien inizjalat l-abbozz tal-Ftehim fis-17 ta' Diċembru 2002 mir-rappreżentanti awtorizzati taż-żewġ Partijiet.(5) Soġġett għal meta possibbilment jiġi ffinalizzat aktar 'Il quddiem, il-Ftehim inizjalat fis-17 ta' Diċembru 2002, għandu jiġi ffirmat u jinħaseb biex ikun applikat proviżorjament ma' l-iffirmar tiegħu.IDDEĊIEDA DAN LI ĠEJ:Artikolu 1L-iffirmar tal-Ftehim dwar il-koperazzjoni xjentifika u teknika bejn il-Komunità Ewropea u l-Istat ta' Iżrael huwa hawnhekk approvat f'isem il-Komunità, soġġett għad-Deċiżjoni tal-Kunsill li tikkonċerna l-iffinalizzar ta' dak il-Ftehim.It-test ta' dan il-Ftehim huwa anness ma' din id-Deċiżjoni.Artikolu 2Il-President tal-Kunsill huwa hawnhekk awtorizzat biex jinnomina l-persuna/i li tkun/ikunu awtorizzat/i li tiffirma/jiffirmaw, f'isem il-Komunità, il-Ftehim meta dan ikun iffinalizzat.Artikolu 3Ma' l-iffirmar, il-Ftehim għandu jiġi applikat fuq bażi proviżorja.Magħmul fi Brussel, fit-13 ta' Mejju 2003.F'isem il-KunsillIl-PresidentA.A. Tsochatzopoulos[1] ĠU L 83, tas-27.3.1999, pġ. 50.--------------------------------------------------


title: Deċiżjoni (UE, Euratom) 2015/1701 tal-Parlament Ewropew tad-29 ta' April 2015 dwar il-kwittanza għall-implimentazzjoni tal-baġit tal-Impriża Konġunta għall-ITER u l-Iżvilupp tal-Enerġija mill-Fużjoni għas-sena finanzjarja 2013

text:
               30.9.2015

               MT

               Il-Ġurnal Uffiċjali tal-Unjoni Ewropea

               L 255/393

      DEĊIŻJONI (UE, EURATOM) 2015/1701 TAL-PARLAMENT EWROPEW
      tad-29 ta' April 2015
      dwar il-kwittanza għall-implimentazzjoni tal-baġit tal-Impriża Konġunta għall-ITER u l-Iżvilupp tal-Enerġija mill-Fużjoni għas-sena finanzjarja 2013
      IL-PARLAMENT EWROPEW,

                  —

                  wara li kkunsidra l-kontijiet annwali finali tal-Impriża Konġunta għall-ITER u l-Iżvilupp tal-Enerġija mill-Fużjoni għas-sena finanzjarja 2013,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta għall-ITER u l-Iżvilupp tal-Enerġija mill-Fużjoni għas-sena finanzjarja 2013, flimkien mat-tweġibiet tal-Impriża Konġunta (1),

                  —

                  wara li kkunsidra d-dikjarazzjoni ta' assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2013 skont l-Artikolu 287 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-rakkomandazzjoni tal-Kunsill tas-17 ta' Frar 2015 dwar il-kwittanza li għandha tingħata lill-Impriża Konġunta għall-implimentazzjoni tal-baġit għas-sena finanzjarja 2013 (05306/2015 — C8–0049/2015),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra l-Artikolu 106a tat-Trattat li jistabbilixxi l-Komunità Ewropea tal-Enerġija Atomika,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (3),

                  —

                  wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (4), u b'mod partikolari l-Artikolu 208 tiegħu,

                  —

                  wara li kkunsidra d-Deċiżjoni tal-Kunsill 2007/198/Euratom tas-27 ta' Marzu 2007 li tistabbilixxi l-Impriża Konġunta Ewropea għall-ITER u l-Iżvilupp tal-Enerġija mill-Fużjoni u li tikkonferixxi l-vantaġġi fuqha (5), u b'mod partikolari l-Artikolu 5(3) tagħha,

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (6),

                  —

                  wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (7),

                  —

                  wara li kkunsidra l-Artikolu 94 u l-Anness V tar-Regoli ta' Procedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit (A8-0108/2015),

         1.

            Jagħti l-kwittanza lid-Direttur tal-Impriża Konġunta għall-ITER u l-Iżvilupp tal-Enerġija mill-Fużjoni għall-implimentazzjoni tal-baġit tal-Impriża Konġunta għas-sena finanzjarja 2013/Jiddifferixxi d-deċiżjoni tiegħu dwar il-kwittanza lid-Direttur tal-Impriża Konġunta għall-ITER u l-Iżvilupp tal-Enerġija mill-Fużjoni għall-implimentazzjoni tal-baġit tal-Impriża Konġunta għas-sena finanzjarja 2013;

         2.

            Jippreżenta l-kummenti tiegħu fir-riżoluzzjoni t'hawn taħt;

         3.

            Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hi parti integrali minnha, lid-Direttur tal-Impriża Konġunta għall-ITER u l-Iżvilupp tal-Enerġija mill-Fużjoni, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L).

               Il-President

            Martin SCHULZ

               Is-Segretarju Ġenerali

            Klaus WELLE

         (1)  ĠU C 452, 16.12.2014, p. 44.

         (2)  ĠU C 452, 16.12.2014, p. 45.

         (3)  ĠU L 248, 16.9.2002, p. 1.

         (4)  ĠU L 298, 26.10.2012, p. 1.

         (5)  ĠU L 90, 30.3.2007, p. 58.

         (6)  ĠU L 357, 31.12.2002, p. 72.

         (7)  ĠU L 328, 7.12.2013, p. 42.


title: Id-Deċiżjoni tal-Kunsill tad-29 ta' Marzu 1977 dwar l-implimentazzjoni tad-Deċiżjoni 77/270 li tagħti l-poteri lill-Kummissjoni biex toħroġ self mill-Euratom għall-għan ta' kontribuzzjoni lejn l-iffinanzjar ta' impjanti ta' l-enerġija nukleari

text:
Avviż Legali Importanti

|

31977D0271

Official Journal L 088 , 06/04/1977 P. 0011 - 0011 Greek special edition: Chapter 10 Volume 1 P. 0121  Spanish special edition: Chapter 12 Volume 3 P. 0026  Portuguese special edition Chapter 12 Volume 3 P. 0026  Finnish special edition: Chapter 10 Volume 1 P. 0013  Swedish special edition: Chapter 10 Volume 1 P. 0013

		Id-Deċiżjoni tal-Kunsilltad-29 ta' Marzu 1977dwar l-implimentazzjoni tad-Deċiżjoni 77/270 li tagħti l-poteri lill-Kummissjoni biex toħroġ self mill-Euratom għall-għan ta' kontribuzzjoni lejn l-iffinanzjar ta' impjanti ta' l-enerġija nukleari(77/271/Euratom)IL-KUNSILL TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea dwar l-Enerġija Atomika,Wara l- kkunsidrat id-Deċiżjoni tal-Kunsill 77/270/Euratom tad-29 ta' Marzu 1977 li tagħti l-poteri lill-Kummissjoni biex toħroġ self Euratom għall-għan ta' kontribuzzjoni lejn l-iffinanzjar ta' impjanti ta' l-enerġija nukleari [1], u b'mod partikolari l-Artikolu 1 miġjub fih,Billi l-ammont massimu ta' self li l-Kummissjoni għandha l-poter li toħroġ għan-nom tal-Komunità Ewropea dwar l-Enerġija Atomika għandu jiġi fissat għal 500 miljun unitajiet Ewropej ta' kontijiet;Billi l-Kummissjoni għandha tgħarraf lill-Kunsill kif mistħoqq meta l-valur totali tat-transazzjonijiet effettwati ikun laħaq it-300 miljun unitajiet Ewropej ta' kontijiet, sabiex il-Kunsill ikun jista' jiddeċiedi, fid-dawl ta' esperjenza ggwadanjata, dwar l-iffissar ta' ammont ġdid,IDDEĊIEDA KIF ĠEJ:L-uniku ArtikoluSelf kif provvdut fl-Artikolu 1 tad-Deċiżjoni 77/270/Euratom jistgħu jinħarġu bi ftehim formali għal ammonti li t-total tagħhom m' għandux jaqbeż il-500 miljun unitajiet Ewropej ta' kontijiet; il-unit Ewropej ta' kontijiet huwa definiti fid-Deċiżjoni 75/250/KEE [2].Meta l-valur totali tat-transazzjonijiet effettwati jilħaq it-300 miljun unitajiet Ewropej ta' kontijiet, il-Kummissjoni għandha tgħarraf lill-Kunsill li, huwa u jaġixxi unanimament, għandu jiddeċiedi dwar l-iffissar ta' ammont ġdid kemm jista' jkun malajr.Magħmula fi Brussel, fid-29 ta' Marzu 1977.Għall-KunsillIl-PresidentT. Benn[1] Ara paġna 9 ta' dan il-Ġurnal Uffiċjali.[2] ĠU L 104, ta' l-24.4.1975, p. 35.--------------------------------------------------


title: Deċiżjoni (UE, Euratom) 2017/1543 tar-rappreżentanti tal-gvernijiet tal-Istati Membri tas-6 ta' Settembru 2017 li taħtar Imħallef fil-Qorti Ġenerali

text:
               14.9.2017

               MT

               Il-Ġurnal Uffiċjali tal-Unjoni Ewropea

               L 236/22

         DEĊIŻJONI (UE, Euratom) 2017/1543 TAR-RAPPREŻENTANTI TAL-GVERNIJIET TAL-ISTATI MEMBRI
   tas-6 ta' Settembru 2017
   li taħtar Imħallef fil-Qorti Ġenerali
   IR-RAPPREŻENTANTI TAL-GVERNIJIET TAL-ISTATI MEMBRI TAL-UNJONI EWROPEA,
   Wara li kkunsidraw it-Trattat dwar l-Unjoni Ewropea, u b'mod partikolari l-Artikolu 19 tiegħu,
   Wara li kkunsidraw it-Trattat dwar il-Funzjonament tal-Unjoni Ewropea, u b'mod partikolari l-Artikoli 254 u 255 tiegħu,
   Wara li kkunsidraw it-Trattat li jistabbilixxi l-Komunità Ewropea tal-Enerġija Atomika, u b'mod partikolari l-Artikolu 106a(1) tiegħu,
   Billi:

               (1)

               L-Artikolu 48 tal-Protokoll Nru 3 dwar l-Istatut tal-Qorti tal-Ġustizzja tal-Unjoni Ewropea, kif emendat bir-Regolament (UE, Euratom) 2015/2422 tal-Parlament Ewropew u tal-Kunsill (1), jipprevedi li l-Qorti Ġenerali tikkonsisti minn 47 Imħallef mill-1 ta' Settembru 2016. Il-punt (b) tal-Artikolu 2 ta' dak ir-Regolament jistabbilixxi t-tul tal-mandat tas-seba' Mħallfin addizzjonali b'mod li t-tmiem tal-mandat tagħhom jikkoinċidi mat-tiġdid parzjali tal-Qorti Ġenerali li ser isir fl-1 ta' Settembru 2019 u l-1 ta' Settembru 2022.

               (2)

               Huwa f'dan il-kuntest li s-Sur Geert DE BAERE ġie propost għall-kariga ta' Mħallef addizzjonali fil-Qorti Ġenerali.

               (3)

               Il-kumitat stabbilit bl-Artikolu 255 tat-Trattat dwar il-Funzjonament tal-Unjoni Ewropea ta opinjoni dwar l-idoneità tas-Sur Geert DE BAERE sabiex jaqdi d-dmirijiet ta' Mħallef fil-Qorti Ġenerali.

               (4)

               Għalhekk jenħtieġ li s-Sur Geert DE BAERE jinħatar għall-perijodu mid-data tad-dħul fis-seħħ ta' din id-Deċiżjoni sal-31 ta' Awwissu 2022,

         ADOTTAW DIN ID-DEĊIŻJONI:
   Artikolu 1
   Is-Sur Geert DE BAERE huwa b'dan maħtur Imħallef fil-Qorti Ġenerali għall-perijodu mid-data tad-dħul fis-seħħ ta' din id-Deċiżjoni sal-31 ta' Awwissu 2022.
   Artikolu 2
   Din id-Deċiżjoni għandha tidħol fis-seħħ fil-jum ta' wara l-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, is-6 ta' Settembru 2017.

            Il-President

         K. TAEL

      (1)  Ir-Regolament (UE, Euratom) 2015/2422 tal-Parlament Ewropew u tal-Kunsill tas-16 ta' Diċembru 2015 li jemenda l-Protokoll Nru 3 dwar l-Istatut tal-Qorti tal-Ġustizzja tal-Unjoni Ewropea (ĠU L 341, 24.12.2015, p. 14).


title: 2012/594/UE: Deċiżjoni tal-Parlament Ewropew tal- 10 ta’ Mejju 2012 dwar il-kwittanza għall-implimentazzjoni tal-baġit tal-Eurojust għas-sena finanzjarja 2010

text:
               17.10.2012

               MT

               Il-Ġurnal Uffiċjali tal-Unjoni Ewropea

               L 286/267

         DEĊIŻJONI TAL-PARLAMENT EWROPEW
   tal-10 ta’ Mejju 2012
   dwar il-kwittanza għall-implimentazzjoni tal-baġit tal-Eurojust għas-sena finanzjarja 2010
   (2012/594/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Eurojust għas-sena finanzjarja 2010,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Eurojust għas-sena finanzjarja 2010, flimkien mat-tweġibiet tal-Eurojust (1),

               —

               wara li kkunsidra r-rakkomandazzjoni tal-Kunsill tal-21 ta’ Frar 2012 (06083/2012 — C7-0051/2012),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanazjarju applikabbli għall-bagit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra d-Deċiżjoni tal-Kunsill 2002/187/ĠAI tat-28 ta’ Frar 2002 li tistabbilixxi Eurojust bil-għan li tiġi msaħħa l-ġlieda kontra l-kriminalità serja (3), u b’mod partikulari l-Artikolu 36 tagħha,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A7-0128/2012),

               1.

               Jagħti l-kwittanza lid-Direttur Amministrattiv tal-Eurojust għall-implimentazzjoni tal-baġit tal-Eurojust għas-sena finanzjarja 2010;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hi parti integrali minnha, lid-Direttur Amministrattiv tal-Eurojust, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 366, 15.12.2011, p. 140.

      (2)  ĠU L 248, 16.9.2002, p. 1.

      (3)  ĠU L 63, 6.3.2002, p. 1.

      (4)  ĠU L 357, 31.12.2002, p. 72.
   ANNESS

      RAKKOMANDAZZJONIJIET TAL-PARLAMENT EWROPEW TA’ DAWN L-AĦĦAR SNIN

               Eurojust

               2006

               2007

               2008

               2009

               Il-Prestazzjoni

               mhux applikabbli

               In-nuqqas ta’ indikaturi, id-defiċits fil-kejl tas-sodisfazzjon tal-utenti u n-nuqqas ta’ koordinament bejn il-baġit u l-programm ta’ ħidma jagħmluha diffiċli li tiġi vvalutata l-prestazzjoni ta’ Eurojust

               Jistieden lill-Aġenzija tinforma lill-awtorità ta’ kwittanza dwar l-indikaturi Ewlenin ta’ Prestazzjoni u l-konnessjonijiet tagħhom mal-objettivi, mal-baġit u mal-programmi ta’ ħidma tal-Aġenzija

               Appropjazzjonijiet riportati

               Il-prinċipji ta’ annwalità u ta’ speċifikazzjoni mhumiex osservati b’mod strett: il-ġestjoni tal-baġit uriet numru kbir ta’ trasferimenti ta’ approprjazzjonijiet bejn il-linji baġitarji u f’ħafna każijiet id-dokumentazzjoni ġustifikattiva ma kinitx dettaljata biżżejjed

               Il-prinċipju tal-annwalità ma kienx osservat b’mod strett: kien hemm livelli għolja ta’ riporti u dgħufijiet fl-ippprogrammar u fil-monitoraġġ (baġit: EUR 18 900 000; approprjazzjonijiet: EUR 18 000 000; riporti: EUR 5 200 000)

                           —

                           Il-prinċipju tal-annwalità ma kienx osservat b’mod strett: il-livell ta’ approprjazzjonijiet riportati mis-sena preċedenti u li mbagħad tħassru (EUR 1 000 000, jew 25 % tal-approprjazzjonijiet riportati) kien għoli

                           —

                           Jistieden lill-Kummissjoni żżomm il-pussessi ta’ flus tal-Eurojust fl-iktar livell baxx possibbli; Eurojust għandha livell ta’ pussessi ta’ flus li huwa għoli b’mod permanenti (Diċembru 2008: EUR 4 612 878,47)

                           —

                           Il-Qorti tal-Awdituri ma tikkummentax dwar il-livell ta’ riporti u kanċellazzjonijiet tal-approprjazzjonijiet fl-2009

                           —

                           Jistieden lill-Aġenzija tinforma lill-awtorità ta’ kwittanza bil-passi meħuda biex jiġi evitat li jsir ir-riport tal-approprjazzjonijiet, peress li dan kien kwistjoni kostanti matul il-proċeduri preċedenti ta’ kwittanza

               Il-proċeduri ta’ akkwist

               Dgħufijiet fil-proċeduri ta’ akkwist

               Dgħufijiet fil-proċeduri ta’ akkwist, bħal fis-sentejn preċedenti (jiġifieri l-Aġenzija estendiet il-kuntratti b’mod li jmur kontra r-regoli)

               Dgħufijiet fil-proċeduri ta’ akkwist, bħal fit-tliet snin preċedenti: fil-parti l-kbira tal-każijiet ta’ akkwist l-istima preċedenti tal-valur tas-suq saret qabel ma tnediet il-proċedura; dgħufijiet il-monitoraġġ tal-kuntratti u l-ipprogrammar tal-akkwisti; jistieden lill-Aġenzija tinforma lill-awtorità ta’ kwittanza dwar il-pjan biex tingħeleb din is-sitwazzjoni

               Jifraħ lill-Aġenzija talli stabbiliet miżuri biex tagħmel stima tal-valur tas-suq tal-prodotti/servizzi rilevanti qabel ma tibda proċedura ta’ akkwist; iqis din l-inizjattiva prattika importanti li għandha tiġi segwita għal aġenziji oħra; jilqa’, barra minn hekk, il-pjan annwali tal-Aġenzija għall-2009 fil-qasam tal-akkwisti, li għen ħafna lill-unitajiet u s-servizzi tal-Aġenzija fil-ġestjoni tal-kuntratti tagħhom; iqis li dawn l-inizjattivi jtejbu l-gwida u l-kontroll tal-uffiċjal tal-awtorizzazzjoni

               Riżorsi Umani

               mhux applikabbli

                           —

                           Dgħufijiet fil-proċeduri ta’ reklutaġġ

                           —

                           Tnaqqis fir-rata ta’ karigi battala minn 34 % fl-aħħar tal-2007 għal 25 % fl-aħħar tal-2008

                           —

                           Nuqqasijiet fl-ippjanar tar-reklutaġġ

                           —

                           Nuqqasijiet fl-ippjanar u fl-implimentazzjoni tal-proċeduri ta’ reklutaġġ: 26 % tal-karigi għadhom battala

                           —

                           Eurojust ma rrispettatx il-prinċipju ta’ speċifikazzjoni

                           —

                           Jistieden lill-Aġenzija tinforma lill-awtorità ta’ kwittanza dwar il-proċedura l-ġdida tagħha għar-reklutaġġ

                           —

                           Il-Qorti tal-Awdituri tinnota nuqqasijiet fl-ippjanar u fl-implimentazzjoni tal-proċeduri ta’ reklutaġġ (24 % tal-karigi għadhom battala)

                           —

                           Jitlob lill-Aġenzija tistabbilixxi pjan ta’ azzjoni komprensiv dwar ir-reklutaġġ biex tnaqqas b’mod sinifikanti r-rata ta’ karigi battala u tinforma lill-awtorità ta’ kwittanza dwar dan

                           —

                           Jitlob lill-Aġenzija tnaqqas in-numru ta’ persunal temporanju għan-numru rakkomandat mill-IAS

                           —

                           Jesprimi tħassib li l-Qorti tal-Awdituri rrappurtat li tlieta minn sitt karigi tal-maniġment intermedju fl-Aġenzija mtlew fuq bażi temporanja minn membri “fil-kariga” tal-persunal

               Il-Verifika Interna

               mhux applikabbli

               mhux applikabbli

               Jistieden lill-Aġenzija timplimenta s-26 rakkomandazzjoni li saru mis-Servizz tal-Awditjar Intern; jistieden lill-Aġenzija tapplika mingħajr dewmien ir-rakkomandazzjonijiet li ġejjin dwar il-ġestjoni tar-riżorsi umani: tipprepara fuq perjodu qasir biex timla l-karigi battala; tiddefinixxi mill-ġdid l-istruttura tal-Unità għar-Riżorsi Umani; tnaqqas in-numru ta’ persunal temporanju; issaħħaħ il-proċedura tar-reklutaġġ; tadotta r-regoli implimentattivi għall-iżvilupp professjonali; tiżgura l-indipendenza tal-membri tal-Bord tal-Għażla; u tiżgura li l-proċeduri tal-akkwist pubbliku jiġu implimentati kif suppost

               Jistieden lill-Aġenzija tinforma lill-awtorità ta’ kwittanza bir-raġunijiet għad-dewmien fl-implimentazzjoni tar-rakkomandazzjonijiet li saru mill-IAS fil-31 ta’ Diċembru 2008 u tieħu azzjoni immedjata biex ittejjeb il-proċedura ta’ reklutaġġ, tnaqqas in-numru ta’ staff interim, tirristruttura l-unità tar-riżorsi umani, tiżviluppa pjan ta’ ġestjoni tar-riżorsi umani, issaħħaħ il-monitoraġġ tal-attivitajiet tar-riżorsi umani u teżamina mill-ġdid il-kontenut tar-reġistru tal-eċċezzjonijiet

          ---documentbreak---

               17.10.2012

               MT

               Il-Ġurnal Uffiċjali tal-Unjoni Ewropea

               L 286/268

         RIŻOLUZZJONI TAL-PARLAMENT EWROPEW
   tal-10 ta’ Mejju 2012
   li tinkludi kummenti li jagħmlu parti integrali mid-Deċiżjoni dwar il-kwittanza għall-implimentazzjoni tal-baġit tal-Eurojust għas-sena finanzjarja 2010
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Eurojust għas-sena finanzjarja 2010,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Eurojust għas-sena finanzjarja 2010, flimkien mat-tweġibiet tal-Eurojust (1),

               —

               wara li kkunsidra r-rakkomandazzjoni tal-Kunsill tal-21 ta’ Frar 2012 (06083/2012 — C7-0051/2012),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanazjarju applikabbli għall-bagit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra d-Deċiżjoni tal-Kunsill 2002/187/ĠAI tat-28 ta’ Frar 2002 li tistabbilixxi Eurojust bil-għan li tiġi msaħħa l-ġlieda kontra l-kriminalità serja (3), u b’mod partikulari l-Artikolu 36 tagħha,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A7-0128/2012),

               A.

               billi l-Qorti tal-Awdituri affermat li kisbet assigurazzjonijiet raġonevoli li l-kontijiet annwali tal-Eurojust għas-sena finanzjarja 2010 huma affidabbli u li l-operazzjonijiet li jaqgħu taħthom huma legali u regolari,

               B.

               billi fl-10 ta’ Mejju 2011 il-Parlament ta l-kwittanza lid-Direttur Amministrattiv tal-Eurojust għall-implimentazzjoni tal-baġit tal-Aġenzija għas-sena finanzjarja 2009 (5), u fir-riżoluzzjoni tiegħu li takkumpanja d-deċiżjoni dwar il-kwittanza, fost affarijiet oħra:

                           —

                           talab lill-Aġenzija tinforma lill-awtorità ta’ kwittanza dwar il-passi meħuda biex jiġi evitat ir-riport tal-approprjazzjonijiet;

                           —

                           esprima tħassib dwar il-fatt li l-Qorti tal-Awdituri kienet għal darba oħra nnutat nuqqasijiet fl-ippjanar u fl-implimentazzjoni tal-proċeduri ta’ reklutaġġ; innota b’mod partikolari li l-livell ta’ karigi battala (24 %) kien għadu għoli wisq, għalkemm inqas milli kien fl-2008 (26 %) u fl-2007 (33 %);

                           —

                           talab lill-Aġenzija tieħu azzjoni immedjata biex ittejjeb il-proċedura ta’ reklutaġġ, tnaqqas in-numru ta’ persunal interim, tirristruttura l-Unità għar-Riżorsi Umani, tiżviluppa pjan ta’ ġestjoni tar-riżorsi umani, issaħħaħ il-monitoraġġ tal-attivitajiet tar-riżorsi umani u terġa’ teżamina l-kontenut tar-reġistru tal-eċċezzjonijiet;

               C.

               billi l-baġit tal-Aġenzija għas-sena finanzjarja 2010 kien ta’ EUR 32 300 000, li jfisser żieda ta’ 14,5 % fuq is-sena finanzjarja 2009,

               D.

               billi l-kontribuzzjoni tal-Unjoni għall-baġit tal-Aġenzija għall-2010 kienet ta’ EUR 30 163 220 meta mqabbla ma’ EUR 24 799 400 fl-2009 (6), li jfisser żieda ta’ 21,62 %,

      Il-ġestjoni baġitarja u finanzjarja

               1.

               Jinnota mir-Rapport Annwali tal-Attività (AAR) li l-Aġenzija eżegwiet 97,8 % tal-approprjazzjonijiet għall-impenji tagħha mill-baġit operattiv fl-2010; jinnota b’mod partikolari li meta mqabbel mal-2009 il-baġit eżegwit żdied bi:

                           —

                           18,6 % fit-Titolu I (Infiq għall-persunal);

                           —

                           6 % fit-Titolu II (Amministrazzjoni);

                           —

                           34 % fit-Titolu III (Infiq operattiv);

               2.

               Jirrikonoxxi li l-Aġenzija ngħatat EUR 2 159 000 mill-Kummissjoni għal parteċipazzjoni fi programmi tal-ġustizzja kriminali (Timijiet Konġunti ta’ Investigazzjoni) u rċeviet 95 % ta’ dan l-ammont fl-2010;

      Trasferimenti u riporti ta’ approprjazzjonijiet

               3.

               Jistabbilixxi mill-AAR li saru sitt trasferimenti baġitarji fl-2010;

               4.

               Jaċċerta mill-AAR li r-riporti awtomatiċi tal-approprjazzjonijiet għall-impenji (esklużi l-għotjiet) żdiedu minn 16 % fl-2009 għal 20 % fl-2010 b’total ta’ EUR 6 100 000 fl-2010;

               5.

               Jistieden lill-Aġenzija tinforma lill-awtorità ta’ kwittanza dwar il-passi meħuda biex jiġi evitat ir-riport tal-approprjazzjonijiet; jinsab imħasseb b’mod partikolari dwar ir-riporti eċċessivi fit-Titolu III, li ammontaw għal 38 % tal-baġit totali tat-Titolu III, u jenfasizza li dan in-nuqqas ġie enfasizzat mill-Qorti tal-Awdituri għal bosta snin;

               6.

               Jiddispjaċih għal-livell għoli ta’ nefqa operattiva riportata għall-2011; jieħu nota tat-tweġiba tal-Aġenzija li dan kien l-aktar minħabba l-proġett ta’ Rieżami tal-Istruttura Organizzattiva, infrastruttura ġdida tal-kompjuter u l-ispejjeż relatati mal-ipproċessar tad-data; jilqa’ l-miżuri li l-Aġenzija se tieħu fl-2012, speċjalment l-istabbiliment ta’ pjanijiet speċifiċi ta’ akkwist għal kull unità; jistieden lill-Aġenzija timplimenta dawk il-miżuri mingħajr aktar dewmien; jilqa’ l-garanzija li l-awtorizzazzjonijiet u l-impenji meħtieġa għall-akkwisti se jingħataw kemm jista’ jkun bikri fis-sena, u jistieden lill-Aġenzija taderixxi ma’ din il-garanzija;

      Il-proċeduri ta’ akkwist

               7.

               Jirrikonoxxi mill-AAR li fl-2010 tlestew disa’ proċeduri miftuħa, seba’ proċeduri nnegozjati, tliet proċeduri interistituzzjonali u proċedura waħda konġunta ma’ organizzazzjoni internazzjonali u li dawn wasslu għal 29 kuntratt ġdid;

               8.

               Jirrikonoxxi l-kummenti tal-Qorti tal-Awdituri li f’każ wieħed il-kumitat ta’ valutazzjoni naqas milli japplika l-fatturi ta’ korrezzjoni ppubblikati fl-ispeċifikazzjonijiet tal-offerta; jitlob għalhekk lill-Aġenzija tevita żbalji simili oħra u tiżgura li l-istandards tal-kwalità tal-proċedura użata għall-offerta jiġu rispettati;

      Ir-Reġistru tal-Eċċezzjonijiet

               9.

               Jistabbilixxi mill-AAR li fl-2010 ddaħħlu sitt deċiżjonijiet ġodda ta’ eċċezzjoni fir-Reġistru ta’ Eċċezzjonijiet, li minnhom erba’ kienu jikkonċernaw kwistjonijiet Baġitarji, Finanzjarji u tal-Akkwist Pubbliku u tnejn kienu jikkonċernaw kwistjonijiet ta’ Riżorsi Umani;

               10.

               Jinnota b’mod partikolari li fir-rigward ta’ kwistjonijiet Baġitarji, Finanzjarji u tal-Akkwist Pubbliku, l-erba’ eċċezzjonijiet kienu rispettivament relatati:

                           —

                           mad-delega tad-dritt li jsiru trasferimenti skont l-Artikolu 23(1) tar-Regolament Finanzjarju tal-Eurojust;

                           —

                           mal-Artikolu 75 tar-Regolament Finanzjarju tal-Eurojust, mal-għoti ta’ għotja mill-Eurojust — Netwerk Ġudizzjarju Ewropew u mal-fatt li l-eċċezzjoni skadiet fil-31 ta’ Diċembru 2010;

                           —

                           mal-estensjoni ta’ kuntratt li kellu jitwaqqaf, kif fil-fatt twaqqaf fis-27 ta’ Diċembru 2010 bil-firma ta’ kuntratt ġdid wara t-tlestija ta’ proċedura ta’ offerta;

                           —

                           maż-żieda tal-ammont allokat ta’ deċiżjoni ta’ għoti tal-2008 (fl-2008);

                     jitlob lill-Aġenzija tinforma lill-awtorità ta’ kwittanza dwar l-istatus taż-żewġ eċċezzjonijiet, li kienu għadhom għaddejjin fl-aħħar tal-2010;

               11.

               Jinnota, fir-rigward tar-Riżorsi Umani, li ż-żewġ eċċezzjonijiet kienu relatati:

                           —

                           mal-estensjoni tal-ħatra ta’ membru tal-persunal, li permezz tagħha dak il-membru tal-persunal kompla temporanjament jokkupa l-kariga ta’ Kap ta’ Unità;

                           —

                           mat-trasferiment temporanju ta’ membru tal-persunal fl-interess tas-servizz skont l-Artikolu 7 tar-Regolamenti tal-Persunal;

                     Jirrikonoxxi d-dikjarazzjoni tal-Aġenzija li ż-żewġ sitwazzjonijiet intemmu fil-15 ta’ Ottubru 2010;

      Ir-Riżorsi Umani

               12.

               Jesprimi tħassib dwar il-fatt li l-Qorti tal-Awdituri għal darba oħra osservat nuqqasijiet fl-implimentazzjoni tal-proċeduri ta’ reklutaġġ; jinnota b’mod partikolari li l-livell ta’ karigi battala (13 %) għadu għoli wisq, għalkemm inqas milli kien fl-2009 (24 %), fl-2008 (26 %) u fl-2007 (33 %); jitlob għalhekk lill-Aġenzija tistabbilixxi pjan ta’ azzjoni komprensiv dwar ir-reklutaġġ biex tnaqqas b’mod sinifikanti r-rata ta’ karigi battala u tinforma lill-awtorità ta’ kwittanza dwar dan;

               13.

               Jirrikonoxxi l-kumment tal-Qorti tal-Awdituri li, minkejja l-fatt li r-reklutaġġ ma jistax isir minn listi ta’ riżerva skaduti, fl-2010 ġie rreklutat uffiċjal bl-użu ta’ lista ta’ riżerva li kienet skadiet f’Jannar 2009 u li l-estensjoni tagħha ma kinitx ġiet aċċettata; jitlob lill-Aġenzija tiżgura li d-deċiżjonijiet kollha rigward ir-reklutaġġ ikunu ddokumentati kif suppost biex tiġi evitata sitwazzjoni bħal din fil-futur;

               14.

               Jiddeplora dak il-fatt u jistieden lill-Aġenzija timmoniterja mill-qrib il-validità tal-listi kollha ta’ riserva biex għar-reklutaġġ biex tevita dawn it-tip ta’ żbalji fil-ġejjieni; jilqa’ t-tweġiba tal-Aġenzija li l-ħatriet minn listi ta’ riserva se jseħħu biss wara li tkun saret verifika tal-adegwatezza tal-ħatriet individwali;

               15.

               Jitlob lill-Aġenzija żżomm lura minn prattiki bħal dawn u tirrispetta r-regoli tar-reklutaġġ;

               16.

               Jiddeplora l-fatt li l-kumitat ta’ evalwazzjoni naqas milli japplika l-koeffiċjenti korrettivi ppubblikati fl-ispeċifikazzjonijiet tal-offerta; jilqa’ l-informazzjoni mogħtija mill-Aġenzija li turi li ttieħdu miżuri li jinkludu l-preżentazzjoni ta’ dokumentazzjoni sħiħa lid-Direttur Amministrattiv dwar l-evalwazzjoni sostanzjali u kummerċjali ta’ kull akkwist qabel ma jingħata kwalunkwe kuntratt; jilqa’ l-impenn tal-Aġenzija li taħdem b’mod ġust, trasparenti u korrett meta tagħti kuntratti, bil-għan li tikkontribwixxi għall-kredibilità finanzjarja tal-organizzazzjoni u jistieden lill-Aġenzija tieħu miżuri biex tiżgura għalkollox li tissodisfa dak l-impenn;

      Il-Prestazzjoni

      Ir-Rieżami tal-Istruttura Organizzattiva

               17.

               Jinnota mill-AAR li r-Rieżami tal-Istruttura Organizzattiva, li beda fl-2009, kompla fl-2010, u li ġew abbozzati proposta għall-Pjan Multiannwali għall-Politika tal-Persunal 2012-2014 u l-Organigrammi għas-snin 2011 u 2012; jieħu nota wkoll li ġie ppreżentat pjan dettaljat għall-fażi ta’ implimentazzjoni minn kumpanija ta’ konsulenza sal-aħħar tal-2010 u finalment ġie diskuss u approvat mill-Kulleġġ tal-Aġenzija;

      Ir-Rappurtar u l-Analiżi Finanzjarji

               18.

               Jirrikonoxxi d-dikjarazzjoni fl-AAR tal-Aġenzija li l-Baġit tal-Unità tagħha għall-Baġit, il-Finanzi u l-Akkwist Pubbliku introduċa metodu ta’ rappurtar u analiżi finanzjarji fil-livell tal-Unità; jifhem li l-Kapijiet tal-Unitajiet issa jirċievu informazzjoni sħiħa dwar l-infiq u l-impenji tagħhom skont il-linja baġitarja u li l-informazzjoni tinħareġ kull xahar u kull tliet xhur, u tipprovdi tqabbil mal-baġit għal dik is-sena u għas-sena preċedenti, skont ix-xahar u b’mod kumulattiv;

               19.

               Huwa tal-opinjoni li implimentazzjoni komprensiva ta’ dan il-metodu għandha twassal għal ġestjoni baġitarja u finanzjarja aħjar; jitlob lill-Aġenzija tinforma lill-awtorità ta’ kwittanza dwar ir-riżultati konkreti wara l-implimentazzjoni ta’ dan il-metodu;

      Ir-responsabilitajiet tad-Direttur Amministrattiv

               20.

               Ifakkar li d-Direttur Amministrattiv tal-Aġenzija irid jagħti rendikont lill-awtorità ta’ kwittanza għall-implimentazzjoni tad-dħul u tal-infiq tal-baġit u huwa responsabbli għall-implimentazzjoni tal-istruttura organizzattiva, is-sistemi ta’ ġestjoni u kontroll interni u l-proċduri rilevanti għat-tfassil ta’ kontijiet finali li jkunu ħielsa minn dikjarazzjonijiet ħżiena materjali, u sabiex jiżgura li l-operazzjonijiet li jaqgħu taħt dawk il-kontijiet ikunu legali u regolari;

               21.

               Jirrikonoxxi, madankollu, il-kumment tal-Qorti tal-Awdituri li d-Direttur Amministrattiv mhuwiex de facto responsabbli għall-maġġoranza tad-deċiżjonijiet ta’ ġestjoni ta’ kuljum, li jittieħdu mill-Kulleġġ tal-Aġenzija abbażi tad-dispożizzjonijiet rilevanti tad-Deċiżjoni kostitwenti tagħha 2002/187/ĠAI; jistieden lill-Aġenzija tindirizza u terġa’ teżamina din l-anomalija mill-aktar fis; jirrimarka li, jekk l-ambigwitajiet jippersistu, ir-Regolament il-ġdid dwar l-Aġenzija għandu jindirizza dan in-nuqqas strutturali;

               22.

               Jinnota mill-istqarrija tal-Aġenzija li l-Kulleġġ tagħha m’għandu l-ebda mezzi biex jirridefinixxi r-rwoli u r-responsabilitajiet rispettivi tad-Direttur Amministrattiv u tal-Kulleġġ biex isolvu d-duplikazzjoni tal-obbligu ta’ rendikont, iżda li ġew implimentati miżuri biex ikun żgurat li d-Direttur Amministrattiv ikun jista’ jaġixxi skont ir-responsabilitajiet tiegħu;

      Il-Programm ta’ Ħidma Annwali (AWP)

               23.

               Jenfasizza l-importanza li ssir konnessjoni bejn l-indikaturi tal-Aġenzija u l-objettivi, il-baġit u l-AWP tagħha biex il-partijiet interessati jkunu jistgħu jivvalutaw il-prestazzjoni tal-Aġenzija; iħeġġeġ lill-Aġenzija, għalhekk, tinforma lill-awtorità ta’ kwittanza dwar l-indikaturi ewlenin stabbiliti mill-Aġenzija u r-rabtiet tagħhom mal-objettivi, il-baġit u l-AWP tagħha;

               24.

               Iqis li l-proċess intern tal-Aġenzija li jappoġġa l-istabbiliment tal-AWP tagħha għandu impatt sinifikanti fuq l-affidabilità tal-informazzjoni li l-Aġenzija tipprovdi lill-partijiet interessati tagħha u lill-awtorità ta’ kwittanza; iħeġġeġ lill-aġenzija, għalhekk, tiżgura konsistenza fl-ippjanar tagħha, proċeduri u linji gwida adegwati, u tipprovdi biżżejjed dokumentazzjoni li tappoġġa l-AWP biex tingħata informazzjoni dwar l-attiviatjiet kollha mwettqa u dwar ir-riżorsi ppjanati skont l-attività;

               25.

               Huwa mħasseb li l-allokazzjoni tar-responsabilitajiet għat-tħejjija u l-adozzjoni tal-AWP mhijiex stipulata fid-Deċiżjoni kostitwenti tagħha 2002/187/ĠAI; iqis li dan jista’ joħloq konfużjoni u nuqqas ta’ sjieda għat-tħejjija u l-adozzjoni tal-AWP; jitlob għalhekk lill-Aġenzija tindirizza b’mod rapidu dan in-nuqqas u tinforma lill-awtorità ta’ kwittanza bl-azzjoni meħuda;

               26.

               Iħeġġeġ lill-Aġenzija tieħu azzjoni biex tiżgura li l-bażi legali għall-eżekuzzjoni tal-baġit ma tiġix ikkontestata u li l-AWP tagħha jkun sħiħ u jkun fih l-informazzjoni kollha meħtieġa (jiġifieri l-informazzjoni dwar l-attivitajiet kollha mwettqa mill-Aġenzija u r-riżorsi ppjanati għal kull attività);

               27.

               Jitlob ukoll lill-aġenzija tistabbilixxi pjan strateġiku multiannwali għall-IT kemm għall-attivitajiet operattivi kif ukoll għal dawk ta’ appoġġ;

      Il-Verifika Interna

               28.

               Jirrikonoxxi li 12-il rakkomandazzjoni “importanti ħafna” mis-Servizz tal-Awditjar Intern (IAS) għadhom miftuħa, inklużi tnejn li ġew irrappurtati bħala implimentati mill-Aġenzija, u jistieden lill-IAS tiċċara l-istadju attwali ta’ implimentazzjoni tagħhom;

               29.

               Jinnota li għal tmien rakkomandazzjonijiet “importanti ħafna”, l-implimentazzjoni waqgħet lura lil hinn mid-data definita mill-Aġenzija fil-pjan ta’ azzjoni oriġinali tagħha; jinnota li d-dewmien huwa aktar minn 12-il xahar fil-każ ta’sitt minnhom, relatati:

                           —

                           mar-rieżami tal-kontenut tar-Reġistru tal-Eċċezzjonijiet u l-azzjonijiet korrettivi tiegħu;

                           —

                           mal-iżvilupp ta’ pjan ta’ ġestjoni tar-Riżorsi Umani;

                           —

                           mat-tisħiħ tal-monitoraġġ tal-attivitajiet tar-Riżorsi Umani;

                           —

                           mat-tnaqqis tan-numru tal-persunal interim;

                           —

                           mad-definizzjoni mill-ġdid tal-istruttura tal-Unità għar-Riżorsi Umani;

                           —

                           mal-implimentazzjoni ta’ għodda integrata tal-IT għar-Riżorsi Umani;

               30.

               Iħeġġeġ lill-Aġenzija tindirizza kif jixraq ir-rakkomandazzjonijiet maħruġa mill-IAS u tinforma lill-awtorità ta’ kwittanza dwar il-miżuri meħuda f’dan ir-rigward;

               31.

               Jiġbed l-attenzjoni għar-rakkomandazzjonijiet tiegħu mir-rapporti dwar il-kwittanza preċedenti, kif stabbilit fl-Anness ta’ din ir-riżoluzzjoni;

               32.

               Jirreferi, fir-rigward tal-kummenti l-oħrajn li jakkumpanjaw id-deċiżjoni tiegħu dwar il-kwittanza, li huma ta’ natura orizzontali, għar-riżoluzzjoni tiegħu tal-10 ta’ Mejju 2012 (7) dwar il-prestazzjoni, il-ġestjoni finanzjarja u l-kontroll tal-aġenziji.

      (1)  ĠU C 366, 15.12.2011, p. 140.

      (2)  ĠU L 248, 16.9.2002, p. 1.

      (3)  ĠU L 63, 6.3.2002, p. 1.

      (4)  ĠU L 357, 31.12.2002, p. 72.

      (5)  ĠU L 250, 27.9.2011, p. 215.

      (6)  ĠU L 64, 12.3.2010, p. 1052.

      (7)  Testi adottati, P7_TA(2012)0164 (ara l-paġna 388 ta’ dan il-Ġurnal Uffiċjali).